வாக்குக்கு மட்டுமே வாசல்தேடி வருகின்றனர்!

நான்கு பொதுத் தேர்தல் கடந்து விட்ட நிலையில் ஒவ்வொரு பொதுத் தேர்தலிலும் வாக்கு வேட்டையாட வரு பவர்கள் ‘உங்கள் நிலப் பிரச்சினைக்கு தீர்வு காணப்படும்’ என்று சொல்லி விட்டுச் செல்வார்கள். பிறகு எட்டியே பார்க்க மாட்டார்கள். கடந்த 20 ஆண்டுகளாக விஷப் பாம்புகளுடனும், பூரான், பூச்சிகளுடனும் ஓட்டை வீடுகளில் சின்ன பிள்ளை களை வைத்துக் கொண்டு கொடுமையான வாழ்க்கை வாழ்ந்து கொண்டிருக்கும் கம்போங் டிபிஐ குடியிருப்பாளர் களின் நிலப் பிரச்சினைக்கு எப்போதுதான் தீர்வு என்பது அவர்களின் ஏக்கப் பார்வையில் வெளியிடப்படுகிறது. பத்து ஆண்டுகளுக்கு மேலாக அரசாங்க நிலங்களில் குடியிருப்பவர்களுக்கு நிலம் சொந்தமாக்கப்பட வேண்டும் என்று 2009ஆம் ஆண்டில் பேரா மந்திரி புசார் வெளியிட்ட அறிக்கை உண்மை என்றால் இப்பகுதியில் குடியிருக் கும் சுமார் 120 குடும்பங்கள் இதே பகுதியில் நிலமோ அல்லது வீடுகளோ கட்டிக் கொடுக்கப்பட வேண்டும் என்று குரல் எழுப்பினர். நேற்று கம்போங் டிபிஐ பகுதியில் பொங்கல் விழா கொண்டாடப்பட்டதோடு காலி நிலங்களில் முருங்கை மரங் கள் நடும் இயக்கம் தொடங்கப்பட்டது. இந்நிகழ்வையொட்டி இப்பகுதியில் நீண்ட காலமாக தீர்க்கப்படாத நிலப் பிரச்சினை குறித்து குரல் எழுப்பினார்கள். எங்களுக்கு இதே பகுதியில் நிலம் வேண்டும் அல்லது வீடு கட்டித்தர வேண்டும் என்ற கோரிக்கையை முன் வைத்தார்கள். புந்தோங் பகுதியில் உள்ள புறம்போக்கு நிலப்பிரச்சினைகளுக்கு தீர்வு காணப்படும் என்று 2008 ஆம் ஆண்டு பேரா தேசிய முன்னணி அரசு அறிவித்திருந்ததே தவிர இதுநாள் வரையில் அந்த வாக்குறுதி முழு மையாக நிறைவேற்றப்படவில்லை. கம்போங் டிபிஐ மக்களுக்கு மலிவு விலை வீடுகள் கட்டுவதற்கான முயற்சிகள் தீவிரப்படுத்தப்பட்டது என் றாலும் காரணங்கள் எதுவும் கூறாமல் திட்டம் வாபஸ் பெறப்பட்டது. இப்பகுதியில் வசித்து வந்த ஆறுமுகம் என்பவர் பாம்பு கடித்து உயிரிழந்த சம்பவம் இப்பகுதி மக்களுக்கு பீதியை ஏற்படுத்தியது. எங்களுக்காக சட்ட மன்றத்தில் பேசக்கூட யாரும் இல்லாத நிலை ஏற்பட்டுள்ளது. மக்கள் பிரதிநிதிகள் மௌனமாக இருக்கின்றனர். இந்தியர்களுக்காக குரல் கொடுக்கின்ற மஇகாவும் மௌனம் சாதிக்கின்ற போக்கு வேதனையை அதிகரிக்கிறது. எங்களின் துயரமான வாழ்க்கையை ஒரு முறை நேரில்வந்து பாருங்கள், உங்களுக்கு புரியும் என்று கூறி னார்கள்.


கூட்டுறவுத் தேர்தலில் ஓ.பி.எஸ் - ஈ.பி.எஸ் அணியினர் மோதல்! வேடிக்கை பார்த்த அ.ம.மு.க-வினர்

கூட்டுறவு சங்கத் தேர்தல் வேட்புமனுத்தாக்கலின்போது ஓ.பி.எஸ், ஈ.பி.எஸ் அணியினருக்கிடையே மோதல் வெடித்தது. இதனால் பரபரப்பு ஏற்பட்ட தால் போலீஸ் குவிக்கப்பட்டது.

புதுக்கோட்டை நகரக் கூட்டுறவு வங்கித் தேர்தலுக்கான வேட்புமனுத்தாக்கல் இன்று காலை ஆரம்பித்தது. முதலில் ஈ.பி.எஸ் ஆதரவாளரான நகரச் செயலாளர் பாஸ்கர் எந்த எதிர்ப்புகளும் பிரச்னைகளும் இல்லாமல் வேட்புமனுத்தாக்கல் செய்தார். தொடர்ந்து அவர் தரப்பு ஆட்களே வேட்பு மனுக்களைத் தாக்கல் செய்துவந்த சூழலில், வெளியே காத்திருந்த அ.தி.மு.க-வின் முன்னாள் எம்.எல்.ஏ-வும் ஓ.பி.எஸ் ஆதரவாளருமான கார்த்திக் தொண்டைமானும் அவரின் ஆதரவாளர்களும் டென்ஷனாகி சத்தமிட ஆரம்பித்தார்கள்.

இதனால் வேட்புமனு பெறும் ஹர்பன் வளாகத்தில் பதற்றம் கூடியது. இதை முன் கூட்டியே கணித்து, போலீஸார் அதிக அளவில் குவிக்கப்பட்டிருந்தனர். தங்களை வேட்புமனுத்தாக்கல் செய்ய உள்ளே அனுமதிக்க வேண்டும் என்று கார்த்திக் தொண்டைமான் தொடர்ந்து குரல் கொடுக்க, அவரையும் அவரின் ஆதரவாளர்களையும் உள்ளே விட போலீஸ் மறுத்தது. இதனால் டென்ஷனான ஓ.பி.எஸ் ஆதரவாளர்கள் போலீஸாரைக் கடுமையாகத் திட்டித் தீர்த்தார்கள்.

உள்ளே எந்த டென்ஷனும் இல்லாமல் நகரச் செயலாளர் பாஸ்கர் தலைமையில் வந்திருந்த ஈ.பி.எஸ் அணியினர் வேட்புமனுக்களை தாக்கல் செய்தனர். இந்த நிலையில், அங்கு பெரும் ஆரவாரத்தோடு வேட்புமனுத்தாக்கல் செய்யவந்த டி.டி.வி-யின் அம்மா மக்கள் முன்னேற்றக் கட்சியினர், ஓ.பி.எஸ், ஈ.பி.எஸ் அணியினரே மோதிக்கொள்வதைப் பார்த்து, இவர்கள் உண்மையாகவே மோதிக்கொள்கிறார்களா அல்லது முன்பே பேசி வைத்துக்கொண்டு இரண்டு தரப்பும் நம்மை வேட்பு மனுத்தாக்கல் செய்யவிடாமல் இருக்க மோதிக்கொள்வதுபோல் நாடகம் ஆடுகிறார்களா என்று தங்களுக்குள்ளேயே பேசிக்கொண்டு ஓரமாக ஒதுங்கி நின்று வேடிக்கை பார்க்க ஆரம்பித்துவிட்டார்கள்.

உச்சக்கட்ட கடுப்பில் இருந்த இரண்டு தரப்பும் ஒருகட்டத்தில் ஒருவரை ஒருவர் கல்வீசி தாக்கிக்கொள்ள ஆரம்பித்தார்கள். போலீஸ், கூட்டத்தைக் கலைக்க பெரும்பாடுபட்டது. புதுக்கோட்டை நகரச் செயலாளர் பாஸ்கர் அமைச்சர் விஜய பாஸ்கருக்கு நெருக்கமானவர் என்பதால் அதிகாரிகளும் போலீஸூம் அவர்களுக்கு சாதகமாகச் செயல்படுகிறது என்ற குற்றச்சாட்டை கார்த்திக் தொண்டைமான் கோஷ்டியினர் முன்வைத்தனர்.


சிரியாவில் தற்கொலை வெடிகுண்டு தாக்குதலில் 8 பேர் பலி; 12 பேர் காயம்

டமாஸ்கஸ், சிரியாவில் அரசுக்கு எதிரான வன்முறையில் பலர் ஈடுபட்டு வருகின்றனர். போராட்டக்காரர்களை கட்டுக்குள் கொண்டு வர அரசாங்கம் ராணுவத்தின் துணையுடன் தாக்குதல நடத்தி வருகிறது. இந்த தாக்குதலில் பொதுமக்களில் லட்சக்கணக்கானோர் பலியாகி விட்டனர்.இந்நிலையில், ஐ.எஸ். அமைப் பினரும் தீவிரவாத தாக்குதல்களில் ஈடுபட்டு வருகின்றனர். அவர்களை கட்டுப்படுத்த ராணுவத்தினருடன் இணைந்து அமெரிக்க கூட்டு படைகளும் தாக்குதலில் ஈடுபடுகின்றன. இந்த நிலையில், டமாஸ்கஸ் நகரின் கிழக்கே இன்று காலை வெடிகுண்டுகளை ஏற்றி கொண்டு 3 கார்கள் வந்துள்ளன. அவற்றை பாதுகாப்பு படையினர் தடுத்து நிறுத்தியுள்ளனர். இதனை அடுத்து அவற்றில் 2 கார்கள் பாதுகாப்பு நிறைந்த பகுதியில் வைத்து அதில் இருந்த வெடிகுண்டுகள் அழிக்கப்பட் டன. ஆனால் டமாஸ்கஸ் நகரினுள் புகுந்த 3வது கார் தஹ்ரீர் சதுக்கத்தில் வைத்து போலீசாரால் சூழப்பட்ட நிலையில் அதில் இருந்த தற்கொலை வெடிகுண்டு தீவிரவாதி வெடிகுண்டுகளை வெடிக்க செய்துள்ளான். இந்த சம்பவத்தில் 8 பேர் பலியாகி உள்ளனர். 12 பேர் காயமடைந்துள்ளனர். சிரியாவில் தீவிரவாத தாக்குதல்கள் தொடர்ந்து நடந்து வருகின்றன. நேற்று டமாஸ்கஸ் நகரில் நடந்த தீவிரவாத தாக்குதலில் 4 பேர் பலியானார்கள். 35 பேர் காயமடைந்தனர்.


அரசியலாக்கப்படுகிறதா ராணுவ வீரர்களின் மரணம்...

இந்தியா - பாகிஸ்தான் எல்லையில் தொடரும் பதற்றத்துக்கு ஈடாக, பி.ஜே.பி-க்கு எதிராக உள்நாட்டு அரசியலிலும் இவ்விவகாரம் தொடர்பான கருத்து மோதல்கள் கடும் உஷ்ணத்தைக் கிளப்பி வருகின்றன.

`புல்வாமா தாக்குதலைத் தொடர்ந்து நடைபெற்றுவரும் நிகழ்வுகளை மத்திய பி.ஜே.பி அரசு அரசியலாக்கக் கூடாது' என்று எதிர்க்கட்சிகள்தான் இதுநாள்வரையில் கூறிவந்தன. இந்நிலையில், திடீர் திருப்பமாக தமிழக பி.ஜே.பி தலைவர் தமிழிசை சௌந்தர்ராஜனும் `இவ்விவகாரத்தை எதிர்க்கட்சிகள் அரசியலாக்கக் கூடாது' என்று பதில் தாக்குதலில் இறங்கியிருக்கிறார்.

இதுகுறித்துப் பேசும் காங்கிரஸ் கட்சியின் மூத்த தலைவர் திருச்சி வேலுச்சாமி, ``5 ஆண்டுகளுக்கு முன்பு, இதே திருச்சிக்கு வந்து பேசிய நரேந்திர மோடி, `ராணுவ வீரர்களைப் பாதுகாக்க முடியாத இந்த அரசாங்கம் எதற்கு... ராஜினாமா செய்துவிட்டுப் போகவேண்டியதுதானே...' என்று அன்றைய காங்கிரஸ் ஆட்சியாளர்களைப் பார்த்து வீராவேசமாகக் கேட்டுச் சென்றார். இப்போது அவரது ஆட்சியில்தான் 44 ராணுவ வீரர்களை நாம் பறிகொடுத்து நின்றுகொண்டிருக்கிறோம். ஆனால், இப்போதும்கூட காங்கிரஸ் கட்சியின் தலைவர் ராகுல், இறந்துபோன வீரர்களுக்கு சல்யூட் செய்தாரே தவிர, `இந்த ஆட்சி ராஜினாமா செய்யவேண்டும்' என்று சொல்லவில்லை.

இரண்டாவது உலகப் போரில் கதாநாயகனே இங்கிலாந்துதான். ஆனால், அன்றைய  சூழ்நிலையில் இங்கிலாந்து பாராளுமன்றத்தில், போர் குறித்த சிறப்பு விவாதம் நடைபெற்றபோது, எதிர்க்கட்சியினர் அனைவரும் ஆளுங்கட்சியை நோக்கி அடுக்கடுக்கான விமர்சனங்களை முன்வைத்தனர். மேலும், அன்றைய இங்கிலாந்துப் பிரதமர் சர்ச்சில் மீது நம்பிக்கையில்லாத் தீர்மானமும் கொண்டுவந்தனர். அனைத்தையும் கேட்டுமுடித்த பிரதமர் சர்ச்சில், எதிர்க் கட்சி உறுப்பினர்களின் ஒவ்வொரு விமர்சனத்துக்கும் பொறுமையாகப் பதில் பேசிமுடித்தார். கூடவே, தன் மீது எழுப்பப்பட்ட நம்பிக்கையில்லாத் தீர்மானத்துக்கும் தெளிவான பதில் சொல்லி, ஜெயித்தார். இந்த ஜனநாயகப் பண்பு - நேர்மை.... இந்திய பிரதமருக்கும் இருந்திருக்க வேண்டும்.  எந்தப் பிரச்னையையும் பாராளுமன்றத்தில் நேருக்குநேர் சந்திக்கவே  பிரதமர் பயப்படுகிறாரே...!

இதுமட்டுமா... `ஜனநாயகமே இல்லாத நாடு பாகிஸ்தான்' என்று உரக்கப் பேசிவருகிறார் மோடி.  ஆனால், `ஜனநாயகமே இல்லாத' அந்தப் பாகிஸ்தா னின் பிரதமர் இம்ரான் கான், அந்நாட்டின் பாராளுமன்றத்திலேயே இந்தப் போரைப் பற்றியும் அதன் பின்னணியைப் பற்றியும் பகிரங்கமாகப் பேசுகிறார். அங்கே பிடித்து வைக்கப்பட்டிருந்த வீரர் அபிநந்தனை விடுவிப்பது குறித்தும் உடனே அறிவிக்கிறார். ஆக, கிரிக்கெட் வீரராக இருந்து, பாகிஸ்தான் பிரதமராகியிருக்கும் இம்ரான் கானிடம் இருக்கும் நேர்மையும் ஜனநாயகமும் இந்தியப் பிரதமர் மோடிக்கு இல்லையே... எனவே, ஜனநாயகம் பற்றியும் தேச பக்தி பற்றியும் பேசுவதற்கு பி.ஜே.பி-யினருக்கு எந்தத் தகுதியும் இல்லை.

தாய் நாட்டுக்காக உயிரைத் தியாகம் செய்துள்ள ராணுவ வீரர்களின் புகைப்படங்களுக்கு முன்பு நின்றுகொண்டு தேர்தல் பிரசாரக் கூட்டத்தில் பேசி யவர்தான் பிரதமர் மோடி. இப்படிப்பட்ட மனநிலை கொண்ட ஒருவர் நாட்டின் பிரதமராக இருப்பது இந்த நாட்டினுடைய துரதிர்ஷ்டம்!'' என்றார் குமுறலாக.

திருச்சி வேலுச்சாமியின் இந்தக் கருத்துகளுக்குப் பதிலளித்துப் பேசிய தமிழிசை சௌந்தர்ராஜன், ``தீவிரவாத தாக்குதலுக்கு எதிராக மத்திய அரசு எடுத்துவரும் நடவடிக்கைகளுக்கு ஆதரவாக இருப்போம் என்று ராகுல்காந்தி ஒருபக்கம் சொல்லிக் கொண்டிருக்கும்போதே, `உளவுத்துறையின் கவ னத்தை மீறி எப்படி இப்படியொரு தாக்குதல் நடைபெற்றிருக்க முடியும்...' என்று காங்கிரஸ் கட்சியின் செய்தித் தொடர்பாளர் கேள்வி கேட்கிறார்.

காங்கிரஸ் மட்டுமல்ல... வைகோவும்கூட, `தேர்தலில் ஜெயிக்க வேண்டும் என்பதற்காக மோடி எந்த நிலைக்கும் இறங்கிப்போவார்' என்கிறார். நாட்டுப்பற்றோடு 24 மணி நேரமும் செயல்படுகிற நம் பிரதமர், ஒரு தேர்தலுக்காக இப்படி ராணுவ வீரர்களைக் கையில் எடுப்பாரா.... என்பதை மக்கள்தான் சிந்திக்கவேண்டும். இதேபோல், `அபிநந்தனை பாகிஸ்தானிலிருந்து விடுவிக்கும் முயற்சிகளைச் செய்யாமல், தேர்தல் பரப்புரையில் பிரதமர் ஈடுபட்டுள்ளார்' என்று திருமாவளவனும் குற்றம் சாட்டுகிறார். ஆக என்ன வேண்டுமானாலும் பேசலாம் என்ற நோக்கத்தில், திட்டமிட்டே இவ்விவகாரத்தை அரசியலாக்கிக் கொண்டிருக்கிறார்கள்.

`பாராளுமன்றத்தில் பேச பிரதமர் பயப்படுகிறார்' என்கிறார்கள். எல்லா விஷயங்களையும் அப்படி வெளிப்படையாகப் பேசிவிட முடியாது என்பதை முதலில் இவர்கள் புரிந்துகொள்ளவேண்டும். அபிநந்தன், பெற்றோரை நான்தான் முதன்முதலில் சந்தித்துப் பேசினேன். ஆனாலும் அன்றையதினம் நான் பத்திரிகையாளர்களைச் சந்திக்கவில்லை. அதற்குக் காரணம் இருக்கிறது. இதேபோல், தீவிரவாதம் நம் நாட்டில் ஊடுருவித் தாக்குதலை நிகழ்த்தும்போது, அந்தத் தாக்குதலை முறியடிப்பதற்காக சர்ஜிகல் ஸ்ட்ரைக் போன்ற வேலைகளை அமைதியாக இருந்து செய்துமுடிப்பதுதான் முக்கியமே தவிர.... பேசிக்கொண்டிருக்க முடியாது!

பாகிஸ்தான் ஒரு தனிமைப்படுத்தப்பட்ட நாடு. இந்தியா அப்படிப்பட்டதல்ல.... எனவே ஒரு வார்த்தையைப் பேசினாலும் தீர ஆலோசித்து அளந்து பேசவேண்டும்.

அடுத்ததாக, இறந்துபோன நம் வீரர்களின் புகைப்படப் பின்னணியில் பிரதமர் தேர்தல் பிரசாரக் கூட்டத்தில் பங்கேற்றார் என்கிறார்கள். அது, இறந்துபோன நம் ராணுவ வீரர்களுக்கு அஞ்சலி செலுத்துவதற்காக வைக்கப்பட்டிருந்த புகைப்படங்கள். இதைக்கூட அரசியலாக்கினால் எப்படி...? அப்படியென்றால், தேர்தல் பிரசாரக் கூட்டத்தில் அஞ்சலி செலுத்தக் கூடாது என்கிறார்களா?

ராஜீவ்காந்தி கொடூரமான முறையில் படுகொலை செய்யப்பட்டார். ரத்தமும் சதையுமான அந்தப் புகைப்படத்தை தெருவெங்கும் ஒட்டித்தானே இதே காங்கிரஸ் கட்சியினர் ஓட்டுக் கேட்டு ஜெயித்தார்கள்...? காங்கிரஸ் குடும்பத்திலிருந்து வந்த எனக்கு இன்னமும் மறக்கமுடியாத நிகழ்வல்லவா அது.

முன்பு ஒருமுறை அத்வானி தென்காசி வந்திருந்தார். அப்போது அந்தப் பகுதியில் நிகழ்ந்த படுகொலைச் சம்பவங்களில் இறந்துபோனவர்களின் புகைப்படங்களை மேடையில் வைத்துத்தான் அஞ்சலி செலுத்தினோம். ஆக, இது இயல்பான ஒன்று.

தேர்தலுக்காக இங்கே சிலர், கொச்சையாகப் பேசுவதைச் சுட்டிக்காட்டும் விதமாகத்தான், கன்னியாகுமரியில் இன்று நடைபெற்ற  கூட்டத்தில் பேசிய பிரதமர், `இங்கே சிலர் இந்திய அரசுக்கு எதிராகப் பேசுகின்ற இதே கருத்துகள்தான் பாகிஸ்தான் பாராளுமன்றத்திலும் வானொலியிலும்கூட பேசப்படுகிறது' என்று குறிப்பிட்டுப் பேசினார்!'' என்றார்.

அரசியல் கட்சியினர் மாறி மாறி ஒருவர் மீது ஒருவர் குற்றச்சாட்டுகளை வீசி வரும் நிலையில், இவர்களில் யார் சொல்வது உண்மை என்ற குழப்பத்துக்கு தேர்தல் மூலமாக விரைவில் விடை கிடைத்துவிடும் என்று நம்புவோம்!


எடப்பாடி பழனிசாமியை ஏன் பிடிக்கவில்லை?

தமிழக அரசை அச்சத்துடன் வழிநடத்திக்கொண்டிருக்கிறார் முதலமைச்சர் எடப்பாடி பழனிசாமி. ‘கட்சியையும் ஆட்சியையும் வழிநடத்த நல்ல தலைமை இல்லாததால், அமைச்சர் பொறுப்பைக் கேட்டு எம்.எல்.ஏக்கள் பலரும் நெருக்கடி கொடுக்கின்றனர். 'குடியரசுத் தலைவர் தேர்தல் வரையில் அமைச்சரவையில் மாற்றம் இல்லை' என்ற தகவலால், எம்.எல்.ஏக்கள் அதிருப்தியில் உள்ளனர்' என்கின்றனர் ஆளும்கட்சி வட்டாரத்தில். சென்னை, சேப்பாக்கத்தில் உள்ள எம்.எல்.ஏக்கள் விடுதியில், நேற்று மாலை தோப்பு வெங்கடாச்சலம் எம்.எல்.ஏ தலைமையில் ரகசியக் கூட்டம் நடத்தப் படுவதாகத் தகவல் வெளியானது. இந்தக் கூட்டத்தில் முன்னாள் அமைச்சர்கள் செந்தில்பாலாஜி, பழனியப்பன் உள்ளிட்டவர்கள் கலந்துகொண்டதாகவும் செய்தி வெளியானது. ‘எம்.எல்.ஏக்களின் கோரிக்கைகளைக் காது கொடுத்துக் கேட்கும் நிலையில்கூட முதலமைச்சர் இல்லை. தனக்கு வேண்டப்பட்ட அமைச்சர்களை மட்டும் பக்கத்தில் வைத்துக்கொண்டு அறிவிப்புகளை வெளியிடுகிறார். அனைவருக்கும் பொதுவான அரசாக இது இல்லை. முன்னாள் முதல்வர் ஜெயலலிதா இருந்திருந்தால், இதுபோன்ற சூழ்நிலைகள் ஏற்பட்டிருக்காது’ என அதிருப்தியை வெளியிட்டிருந்தனர் கூட்டத்தில் பங்கேற்ற எம்.எல்.ஏக்கள்.முதல்வருக்கு எதிரான இந்தக் கூட்டத்தால்,அமைச்சர்கள் மத்தியில் ‘திடீர்’ கலக்கம் நிலவியது. இதுகுறித்து நம்மிடம் விரிவாகப் பேசினார் கொங்கு மண்டல எம்.எல்.ஏ ஒருவர், “எம்.எல்.ஏக்களின் பிரச்னை என்பது ஏதோ முதல்வருடன் மட்டுமே முரண்பாடு ஏற்பட்டுள்ளதைப் போன்ற தோற்றத்தை நேற்றைய கூட்டம் ஏற்படுத்தியிருக்கிறது. உண்மை அதுவல்ல. மாவட்டங்களில் நிலவும் அதி காரப்போட்டிதான் ஒட்டுமொத்த பிரச்னைகளுக்கும் மூல காரணம். கரூரை எடுத்துக்கொண்டால், மருத்துவக் கல்லூரி கட்டுவதற்காக நீதிப் போராட்டத்தையே நடத்தினார் செந்தில் பாலாஜி. அவருக்கும் போக்குவரத் துத்துறை அமைச்சர் எம்.ஆர்.விஜயபாஸ்கருக்கும் இடையில் நேரடித் தகராறு ஏற்பட்டது. தர்மபுரியில் அன்பழகனுக்கும் பழனியப்பனுக்கும் இடையில் மோதல் வலுத்துவருகிறது. ஈரோட்டில் செங்கோட்டையனுக்கும் கருப்பண்ணனுக்கும் இடையில் பனிப்போர் சூழ்ந்துள்ளது. கடந்த மாதம் ஈரோட்டில் நடந்த நிகழ்ச்சியில் முதலமைச்சர் பழனிசாமி கலந்துகொண்டார். இந்தக் கூட்டத்தைப் புறக்கணித்துவிட்டு, வேறு ஒரு நிகழ்ச்சியில் கலந்துகொண்டார் தோப்பு வெங்கடாச்சலம் எம்.எல்.ஏ. இதேநிலைதான், மாநிலத்தின் பல மாவட்டங்களிலும் நிலவுகிறது. கூவத்தூரில் எம்.எல்.ஏக்கள் சிறை வைக்கப்பட்டிருந்த காலத்திலேயே, பல கவர்ச் சிகரமான வாக்குறுதிகளை அளித்தார் தினகரன். அதன்படி, 'தொகுதிக்குள் நடக்கும் அரசு ஒப்பந்தப் பணிகளில் முன்னுரிமை; மாதம்தோறும் மாவட்ட அமைச்சரின் கணக்கிலிருந்து அன்பளிப்பு' என எம்.எல்.ஏக்கள் மனதைக் குளிர வைத்தார். ஆனால், ஆட்சி அமைந்ததிலிருந்து தொகுதி நிதியை ஒதுக்கீடு செய்யும்படி கேட்டால், 'நிதிப் பற்றாக்குறையில் அரசு தவிக்கிறது. விரைவில் ஒதுக்கீடு செய்கிறோம்' என்கின்றனர். ஆனால், முதல்வருக்கு வேண்டப்பட்ட அமைச்சர்களின் தொகுதிகளுக்கு மட்டும் சலுகைகளைக் காட் டுகின்றனர். மாநிலம் முழுவதும் தண்ணீர்ப் பஞ்சம் தலைவிரித்தாடுகிறது. 'தண்ணீர்த் தொட்டி கட்ட வேண்டும்' என்று நிதியைக் கேட்டால், முகத்தைச் சுழிக்கிறார் பழனிசாமி. அரசு ஒப்பந்தங்களிலும் அமைச்சர்களின் கையே ஓங்கியிருக்கிறது. எம்.எல்.ஏக்கள் பலரையும் அவர்கள் ஓரம்கட்டுகின்றனர். எனவேதான், எங்கள் எதிர்ப்பைக் காட்ட 11 எம்.எல்.ஏக்களும் அணி திரண்டோம்" என்றார் விரிவாக. "எடப்பாடி பழனிசாமி அரசை நகர்த்திக் கொண்டு போவது 123 எம்.எல்.ஏக்களின் ஆதரவுதான். கடந்த மாதம் பெரம்பலூர் இளம்பை தமிழ்ச்செல்வன் எம். எல்.ஏ தலைமையில் அட்டவணைப் பிரிவு எம்.எல்.ஏக்கள் தனிக்கூட்டம் நடத்தினர். ‘அமைச்சர் பதவியில் முன்னுரிமை அளிக்க வேண்டும்’ என்பதும் அவர்களின் கோரிக்கைகளில் ஒன்றாக இருந்தது. இவர்களை சமாதானப்படுத்தி வழிக்குக் கொண்டு வருவதற்குள் பெரும்பாடாகிவிட்டது. அதற்குள், புதிய கூட்டத்தை நடத்தியிருக்கிறார் தோப்பு வெங் கடாச்சலம். இவர்களின் நோக்கம் எல்லாம், மீண்டும் அமைச்சர் பதவியில் அமர வேண்டும் என்பது தான். அந்த நோக்கத்தை நிறைவேற்ற தங்களுக்குச் சாதகமான எம்.எல்.ஏக்களைத் துணைக்கு அழைக்கின்றனர். மாவட்டத்தைப் பொறுத்தவரையில் அமைச்சர் என்றால்தான், அரசு விழாக்களில் மரியாதை களைகட்டும். ஆட்சியையும் கட்சியையும் வழிநடத்தக் கண்டிப்பான தலைமை இல்லாததால், ஆளாளுக்குப் போர்க்கொடி உயர்த்துகின்றனர். இவர்களின் கோரிக் கைக்குச் செவிசாய்த்தால், புதிதாக 50 அமைச்சர் பதவிகளை உருவாக்க வேண்டும். அதற்கெல்லாம் வாய்ப்புகள் இல்லை. 'பத்து எம்.எல்.ஏக்கள் கழன்று விட்டால், ஆட்சி கவிழ்ந்துவிடும்' என்ற அச்சத்தை விதைத்து காரியம் சாதிக்க நினைக்கிறார்கள். செந்தில்பாலாஜியின் மருத்துவக் கல்லூரி கோரிக்கை ஏற்கப்பட்டால், அரசு எதிர்ப்பு என்ற மனநிலையிலிருந்து அவர் விலகிவிடுவார். இதேபோல்தான், கூட்டம் போட்ட ஒவ்வொரு எம்.எல்.ஏவுக்கும் ஒரு அஜெண்டா இருக்கிறது. இவர்களை எடப்பாடி பழனிசாமி எப்படி சமாதானப்படுத்தப் போகிறார் என்று தெரியவில்லை" என்கிறார் அ.தி.மு.க தலைமைக் கழக நிர்வாகி ஒருவர். ரகசியக் கூட்டம் குறித்து பெருந்துறை எம்.எல்.ஏ தோப்பு வெங்கடாச்சலத்திடம் பேசினோம். "கூட்டத்தில் இருக்கிறேன். இதுகுறித்து விரைவில் பேசு கிறேன்" என்றதோடு முடித்துக்கொண்டார்.


கோலாலம்பூர்,

என்னை பற்றி விமர்சித்த ஆடவரைப் போலீஸ் கைது செய்ததை நான் ஏற்றுக் கொள்ள மாட்டேன். இவ்விவகாரத்தில் போலீஸ் உடனடி ஆய்வை மேற் கொள்ள வேண்டுமென தாம் உத்தரவிட்டிருப்பதாக பிரதமர் துன் டாக்டர் மகாதீர் தெரிவித்தார்.

Read More: Malaysia Nanban Tamil Daily on 19.5.2018


நினைவு திரும்பாமலேயே வசந்தபிரியா மரணம்

ஜார்ஜ்டவுன்,

ஆசிரியரின் கைப் பேசியை திருடியதாக குற் றஞ்சாட்டப்பட்டதை தொடர்ந்து தற்கொலை முயற்சியில் ஈடுபட்ட மாணவி எம்.வசந்தபிரியா நேற்று அதி காலை 3.30 மணிக்கு நினைவு திரும்பாத நிலையிலேயே மரணமடைந்ததால் அதிர்ச்சியிலும் துயரத்திலும் மூழ்கியிருக்கும் அவரின் குடும்பத்தினர், தங்கள் மகளின் மரணத்திற்கு நீதி வேண்டும் என்று மன்றாடுகின்றனர்.பதிமூன்று வயதான வசந்தபிரியா செபெராங் ஜெயா மருத்துவமனையில் மரண மடைந்தார். இவரின் மரணத்திற்கு நாடு முழுவதும் கண்டனக் குரல் எழுந்துள்ளது.

எங்கள் வசந்தபிரியாவுக்கு ஏற்பட்ட இந்த நிலைமை வேறு எந்த மாணவருக்கும் ஏற்படக்கூடாது. போலீசும் கல்வி அமைச்சும் உடனடியாக இச்சம்பவம் தொடர்பாக நடவடிக்கை எடுக்க வேண்டும்.அம்மாணவியின் மாமா இது பற்றி போலீசில் புகார் செய்தும் ஒரு வாரமாகி விட்டது. ஆனால், இன்னமும் அவர்கள் தரப்பில் எந்த தகவலும் வெளியாகவில்லை. அதே சமயம், கல்வி துணை அமைச்சர் டத்தோ ப.கமலநாதன் நடவடிக்கை எடுக்கப்போவதாக அறிவித்திருந்தார். ஆனால், இதுவரை எதுவும் செய்யவில்லை என்று வசந்தபிரியாவின் குடும்பத்தார் சார்பில் பேசிய மலேசிய தமிழர் குரல் தலைவர் டேவிட் மார்ஷல் கூறினார்.

Read More: Malaysia Nanban Tamil Daily on 2.2.2018


சிங்கமுக காளியம்மனுக்கு ஆலயத்தில்  தெப்பத் திருவிழா!

ஒளிவூட்டும் அழகில் கடலில் பவனி வந்த சிங்கமுக காளியம்மனுக்கு நடத்தப்பட்ட மாசி மகத் தெப்பத் திருவிழாவில் 50 ஆயிரத்திற்கும் மேற்பட்ட பக்தர்கள் கலந்துகொண்டு அம்ம னின் திருவருளைப் பெற்றனர். கடந்த சனிக்கிழமை பினாங்கு, தெலுக் பஹாங்கில் உள்ள சிங்கமுக காளியம்மன் ஆலயத்தில் மாசி மகத் தெப் பத் திருவிழா மிகவும் சிறப்பாக நடைபெற்றது. உள்ளூர் மற் றும் வெளி மாநிலங்களிலி ருந்து ஏறக்குறைய 50,000க்கும் மேற்பட்ட பக்தர்கள் இதில் கலந்துகொண்டனர். மிதவையை வண்ண விளக்கு களைக் கொண்டு மிதக்கும் தேராக்கி மங்கல வாத்திய முழக் கத்துடனும் வாண வேடிக்கை ஒலியுடனும் சிங்கமுக காளி யம்மனைக் கடலில் பவனி வரச் செய்வது இத்திருவிழாவின் தனிச்சிறப்பாகும். மிதக்கும் தேரை இரு படகுகள் மூலம் இழுத்தவாறு கடலின் ஒரு பகுதிக் குக் கொண்டு சென்று கடலில் அம்பாளின் தரிசனத்தை வழங்கிவிட்டு இரவு 9.30 மணி யளவில் ஆலயத்திற்கு எடுத்துக் கொண்டு வரப்பட்டுச் சிறப்புப் பூசைகள் நடத்தப்பட்டன. அம்பாளுக்குத் தாலாட்டு பாடிய பிறகு பக்தர் களுக்குப் பிரசாதமும் வழங்கப்பட் டது. அம்பாள் கடலில் பயணிக்கும் அழகிய தெப்பத் தேரைத் தவிர பல வடிவங் களில் செய் யப்பட்ட தெப் பத் தீப விளக்கு களும் இத்திரு விழாவின் கூடுதல் சிறப்பு அம்சமாகும். சிங்கமுக காளியம் மனிடம் வேண்டிக் கொண்ட பக்தர்கள் வேண்டு தல்களை நிறைவேற்றும் பொருட்டு இந்தத் தெப்ப விளக்குகளை கடலில் மிதக்க விடுகின்றனர். ஒவ்வோர் ஆண்டும் அதிக மான பக்தர்கள் கூடுவதால் இந்த ஆலயத்தின் தெப்பத் திரு விழா வைப் பினாங்கு மாநில அரசு வருடாந்திர நிகழ்வாக மாநில அரசின் நாள்காட்டியில் குறிப் பிடுவது அவசியம் என திரு விழாவில் கலந்துகொண்ட பக் தர்களில் சிலர் தெரிவித்தனர்.


சிங்கை துணைப் பிரதமர் தர்மனுக்கு மிரட்டல்

(சிங்கப்பூர்)சுங்கை ரோடு மார்க்கெட் தலைவரின் பெயரில் சிங்கப்பூர் துணைப் பிரதமர் தர்மன் சண்முகரத்தினத் திற்கு அனுப்பப்பட்டதாக நம்பப்படும் அச்சுறுத்தல் கடிதம் தொடர்பில் போலீசார் விசாரணையை தொடக்கி யுள்ளனர். அந்த மிரட்டல் குறித்து போலீஸ் புகார் பெற்றுள்ளது. விசாரணை தொடர்கிறது. மேல் விவரம் எதுவும் தற்போது தர இயலாது என போலீஸ் தெரிவித்துள்ளது. துணைப் பிரதமருக்கு அனுப் பப்பட்ட அந்தக் கடிதம் ஆங்கிலத்தில் இருக்கும் குறிப்புக்களுடன் இணைக்கப் பட்டி ருந்த வேளையில் அதனை எங் கூன் கோ எனும் பெயரில் எவரோ ஒருவர் அனுப்பியிருக்கலாம் என அறியப் படுகின்றது.


காங்கோ நாட்டில் படகு விபத்தில் 50 பேர் பலி

கின்ஷகா,

ஆப்பிரிக்க நாடுகளில் ஒன்று காங்கோ. அங்கு நேற்று முன்தினம் ஆற்றில் ஒரு பயணிகள் படகு கவிழ்ந்து விட்டது. இந்த கோர விபத்தில், படகில் பயணம் செய்த 50 பேர் நீரில் மூழ்கி உயிரிழந்தனர். கிட்டத்தட்ட அதே எண்ணிக்கையிலானவர்கள் உயிருடன் மீட்கப்பட்டனர்.இதை சுவாபா மாகாணத்தின் துணை கவர்னர் ரிச்சர்டு மபோயோ இலுகா உறுதிசெய்தார்.

காங்கோ நாட்டில் இப்படி படகு விபத்துகள் நேரிடுவது சாதாரணமானது. தொலைதூரங்களுக்கு இந்த நாட்டு மக்கள் படகுகளையே நம்பி உள்ளனர் என்பது குறிப்பிடத்தக்கது.


முன்பதிவின்றி தடுப்பூசி மையங்களுக்குச் சென்று ஆசிரியர்கள் தடுப்பூசி போட்டுக் கொள்ளலாம்

கோலாலம்பூர் ஆக. 9-

இன்னமும் இரண்டாவது தடவையாக தடுப்பூசி போட்டுக் கொள்ளாமல் இருக்கின்ற ஆசிரியர்கள் முன்பதிவின்றி நேரடியாகச் தடுப்பூசி மையத்துக்குச் சென்று தடுப்பூசி போட்டுக் கொள்ளலாம் என்று கல்வியமைச்சர் டத்தோஸ்ரீ டாக்டர் ரட்ஸி ஜிடின் கேட்டுக் கொள்கிறார்.

நாடு முழுவதும் உள்ள தடுப்பூசி மையங்களில் இத்தகைய வசதிகள் இப்போது விரிவுபடுத்தப்பட்டுள்ளன. எனவே அங்கு நேரடியாகச் சென்று தடுப்பூசி போட்டுக் கொள்ள முடியும். ஆசிரியர்கள் மட்டுமின்றி பள்ளி நிர்வாகிகள், பள்ளி பணியாளர்கள் ஆகியோரும் இந்த தடுப்பூசி மையங்களில்  இரண்டாவது தடவையாக தடுப்பூசி போட்டுக் கொள்ளலாம். நாடு தழுவிய அளவில் விசேஷ பிரிவினர் நேரடியாக சென்று தடுப்பூசி போட்டுக்கொள்ளும் விரிவாக்கத்தை  செய்வதற்கான முன்முயற்சி  திட்டம் குறித்து கோவிட்-19 தடுப்பூசித் திட்டத்தின் பணிப்படை ஊடக அறிக்கை ஒன்றை வெளியிட்டிருக்கிறது. இதன் உள்ளடக்கத்தை கல்வியமைச்சர் டாக்டர் ரட்ஸி ஜிடின் பகிர்ந்துகொள்கிறார்.

 மலேசிய கல்வியமைச்சு தடுப்பூசி சிறப்பு பணிப்படையின் அணுக்கமான ஒத்துழைப்பின் வழி ஆசிரியர்கள், அமலாக்க பணியாளர்கள், மலேசிய கல்வியமைச்சின் அதிகார வரம்பின் கீழ் உள்ள பள்ளிகளில் பணியாற்றுபவர்கள் விசேஷ பிரிவினர் பட்டியலில் இடம் பெற்றுள்ளனர். இதுவரையில் முதல் சொட்டு மருந்திற்கான ஏற்பாட்டினை பெறாதவர்கள் அல்லது இன்னமும் பதிந்துகொள்ளாதவர்கள் பதிவு செய்வதற்கான நடவடிக்கையை துரிதமாக எடுக்குமாறு அமைச்சர் கேட்டுக்கொள்கிறார்.

மலேசிய கல்வியமைச்சின் அதிகார வரம்பின் கீழ் செயல்படும் பள்ளிகளில் பணிபுரிபவர்களுக்கு துல்லியமான தகவல் விரைவில் வழங்கப்படும். தடுப்பூசி மருந்து சம்பந்தமான பணிகள் சிறப்பு பணிப்படையின் மூலமாக தொடர்ந்து முடுக்கிவிடப்படும். மலேசிய கல்வியமைச்சின் விவரப்படி ஆகஸ்ட்  மாதம் 7 ஆம் தேதி வரை ஆக மொத்தம் 3 லட்சத்து 52,649 ஆசிரியர்களுகு தடுப்பூசி மருந்து செலுத்தப்பட்டுள்ளது.

தடுப்பூசி மருந்து பெற்ற இதர வகை பணியாளர்களின் எண்ணிக்கை 52,256. இவர்கள் எல்லாம் குறைந்த பட்சம் ஒரு சொட்டு மருந்து பெற்றவர்கள். தேர்வு வகுப்பு ஆசிரியர்கள் 84,995 பேர் குறைந்தபட்சம் ஒரு சொட்டு தடுப்பூசி மருந்துபெற்றுள்ளனர்.


தூத்துக்குடியில் இன்று மாலைக்குள் மீண்டும் இணைய சேவை: சந்தீப் நந்தூரி தகவல்!

தூத்துக்குடி மாவட்டத்தில் இன்று மாலைக்குள் இன்டர்நெட் சேவை மீண்டும் வழங்க நடவடிக்கை எடுக்கப்பட்டு வருகிறது என ஆட்சியர் சந்தீப் நந்தூரி தெரிவித்துள்ளார்.
தூத்துக்குடியில் ஸ்டெர்லைட் ஆலையை நிரந்தரமாக மூட வலியுறுத்தி கடந்த 22ஆம் தேதி போராட்டம் நடைப்பெற்றது. அப்போது ஆட்சியர் அலுவலகத்தை முற்றுகையிடும் போராட்டத்தில், போராட்டக்காரர்களுக்கு காவல்துறையினருடன் மோதல் ஏற்பட்டதன் காரணமாக கல் வீச்சு, கண்ணீர் புகை, தடியடி, துப்பாக்கிச் சூடு உள்ளிட்டவை நடத்தப்பட்டன. அதில் போராட்டக்காரர்கள் 13 பேர் உயிரிழந்தனர். மேலும் பலர் படுகாயங்களுடன் மருத்துவமனையில் அனுமதிக்கப்பட்டு சிகிச்சை பெற்று வருகின்றனர்.
இச்சம்பவத்தால் தூத்துக்குடியில் 27ஆம் தேதி வரை 144 தடை உத்தரவு பிறபிக்கப்பட்டு உள்ளது. இதேபோல், தூத்துக்குடி துப்பாக்கி சூடு மற்றும் கலவரம் தொடர்பான தகவல்கள் வாட்ஸ்அப், பேஸ்புக் குறுஞ்செய்திகள் மூலமாக பொதுமக்கள் மத்தியில் பரவியது. இதனால் ஏற்பட்ட பதட்டத்தை தணிக்கும் விதமாக தமிழக அரசு தூத்துக்குடி, நெல்லை, கன்னியாகுமரி மாவட்டங்களில் இணைய தள சேவை ரத்து செய்யப்பட்டடது. இதையடுத்து 5 நாட்கள் கழித்து இன்று தூத்துக்குடி நகர் பகுதியில் வழக்கம் போல் டீக்கடைகள், உணவகங்கள், பழக்கடைகள் திறக்கப்பட்டுள்ளன. தூத்துக்குடியில் நகர, புறநகர் பேருந்துகள் இயக்கப்பட்டு வருகின்றன.
இந்நிலையில், தூத்துக்குடி ஆட்சியர் சந்தீப் நந்தூரி பேட்டி அளித்தார் அப்போது அவர் கூறியதாவது,
தூத்துக்குடியில் இன்று மாலைக்குள் மீண்டும் இணையதள சேவை வழங்க நடவடிக்கை எடுக்கப்படும் என மாவட்ட ஆட்சியர் சந்தீப் நந்தூரி கூறியுள்ளார். தூத்துக்குடியில் 100% கடைகள் திறக்கப்பட்டுள்ள நிலையில், 90% பேருந்துகள் இயக்கப்பட்டு வருகிறது. காவல் துறையினரின் எண்ணிக்கையை குறைக்காமல் தீவிர கண்காணிப்பு பணி நடந்து வருகிறது என கூறினார்.


நியுசிலாந்து தாக்குதல் விவகாரம்: மலேசியாவிலும் உயர் விழிப்பு நிலையில் இருக்க வேண்டும்.

கோலாலம்பூர்,

நியூசிலாந்து, கிறிஸ்ட்சர்ச்சில் கடந்த வெள்ளியன்று இரு மசூதிகளின் மீது மேற்கொள்ளப்பட்ட பயங்கரவாதத் தாக்குதலுக்கு பதிலடி கொடுக்கக்கூடிய சாத்தியம் கருதி உயர் விழிப்பு நிலையில் இருக்குமாறு எல்லா மாநில, மாவட்ட போலீஸ் தலைவர்களுக்கும் ஆணையிடப்பட்டுள்ளது என தேசிய போலீஸ் படையின் தலைவர் (ஐஜிபி) டான்ஸ்ரீ முகமட் ஃபுஸி ஹருண் நேற்று கூறியுள்ளார்.அந்தப் பயங்கரவாதத் தாக்குதலில் 50 பேர் மரணமுற்றனர். மூன்று மலேசியர்கள் உள்ளிட்ட மேலும் 50 பேர் காயமடைந்துள்ளனர். பதின்ம வயது மலேசியர் ஒருவரை இன்னும் காணவில்லை.

Read More: Malaysia Nanban Tamil Daily on 20.3.2019


257 பேரின் உயிரைப் பறித்த விமான விபத்து?' - அல்ஜீரியாவில் நடந்த சோகம்

அல்ஜீரிய ராணுவ விமானம் 200-க்கும் மேற்பட்ட பயணிகளுடன் சென்றபோது எதிர்பாராத விதமாக விபத்துக்குள்ளானது. இதில் பலர் உயிரிழந்திருக்கலாம் என அஞ்சப்படுகிறது.

அல்ஜீரியாவின் தலைநகர் அல்ஜீரிஸ் அருகில் 200-க்கும் மேற்பட்ட பயணிகளுடன் பயணித்த ராணுவ விமானம் எதிர்பாராத விதமாகப் போக்ஃபரிக் ராணுவத் தளத்துக்கு அருகில் விழுந்து விபத்துக்குள்ளானது. இதில் பெரும்பாலானோர் ராணுவ வீரர்கள் பயணித்துள்ளனர். இந்த விபத்தில் இதுவரை சுமார் 257 பேர் உயிரிழந்துள்ளதாக அந்நாட்டு ஊடகங்கள் தெரிவித்துள்ளன.

இது குறித்து செய்தி வெளியிட்டுள்ள அந்நாட்டில் உள்ள ஊடகங்கள். விபத்து நடந்த இடத்துக்கு மீட்பு குழுவினர் விரைந்துள்ளனர். சுமார் 14 ஆம்புலன்ஸ் வாகனங்கள் தயார் நிலையில் வைக்கப்பட்டு ள்ளன. விபத்து நடைபெற்ற இடத்தைச் சுற்றியுள்ள அனைத்துச் சாலைகளும் மூடப்பட்டுள்ளன. விபத்துக்குள்ளான இது இலிஷின் Il-76  ரக விமானம் ஆகும். இது மேற்கு அல்ஜீரியா நோக்கி பயணித்தபோது விபத்துக்குள்ளா கியு ள்ளது. இறந்தவர்களின் எண்ணிக்கை மற்றும் அங்குள்ளவர்களின் நிலை குறித்து இன்னும் எந்த அதிகாரபூர்வ தகவலும் வெளியிடப்படவில்லை.


சசிகலா, எடப்பாடி பழனிச்சாமி மீது ஆள்கடத்தல் வழக்குப்பதிவு!

அ.தி.மு.க எம்.எல்.ஏ சரவணன் கொடுத்த புகாரின் பேரில் அ.தி.மு.க பொதுச் செயலாளர் சசிகலா மற்றும் அ.தி.மு.க சட்டமன்ற தலைவர் எடப்பாடி பழனிச்சாமி ஆகியோர் மீது ஆள்கடத்தல் உள்ளிட்ட மூன்று பிரிவுகளில் கூவத்தூர் காவல்துறையினர் வழக்குப்பதிவு செய்துள்ளனர். முதல்வர் பன்னீர்செல்வத்துக்கும், அதிமுக பொதுச் செயலாளர் சசிகலாவுக்கும் இடையே மோதல் ஏற்பட்டுள்ள நிலையில், அதிமுக எம்எல்ஏக்கள் 130 பேரை காஞ்சிபுரம் மாவட்டம், கூவத்தூரில் உள்ள கோல்டன் பே ரிசார்ட்டில் தங்கவைக்கப்பட்டனர். எட்டாவது நாளாக எம்எல்ஏக்கள் ரிசார்ட்டில் உள்ளனர். முன்னதாக, மதுரை தெற்கு தொகுதி எம்எல்ஏ சரவணன் அங்கிருந்து தப்பி, முதல்வர் பன்னீர்செல்வம் இல்லத்துக்கு வந்து ஆதரவு தெரிவித்தார். அப்போது, செய்தியாளர்களிடம் பேசிய சரவணன், "என்னை சசிகலா அடைத்து வைத்திருந்தார். மாறுவேடத்தில் அங்கிருந்து தப்பி வந்தேன்" என்று கூறினார். இதனிடையே, அ.தி.மு.க பொதுச் செயலாளர் சசிகலா, அமைச்சர் எடப்பாடி பழனிச்சாமி ஆகியோர் தன்னை கடத்தி வைத்திருந்ததாக எம்.எல்.ஏ சரவணன், கூவத்தூர் காவல் நிலையத்தில் புகார் அளித்தார். இந்த புகாரின் பேரில் சசிகலா மற்றும் அதிமுக சட்டமன்றக் கட்சி தலைவர் எடப்பாடி பழனிச்சாமி ஆகியோர் மீது ஆள்கடத்தல் உள்ளிட்ட மூன்று பிரிவுகளின் கீழ் வழக்கு பதிவு செய்யப்பட்டுள்ளதாக கூறப்படுகிறது.


ரஷ்யா-அமெரிக்கா இடையே மோதல் வெடிக்கும் அபாயம்

அமெரிக்காவை நேரடியாக எதிர்க்கும் முடிவுக்கு நான் தயார் என ரஷ்ய ஜனாதிபதி விளாடிமிர் புடின் தெரிவித்துள்ளது பரபரப்பை ஏற்படுத்தியுள்ளது. இதனால் சிரிய பகுதியில் இரு நாடுகளும் மோதலில் ஈடுபடும் சூழ்நிலை ஏற்பட்டுள்ளது. சிரியா மீது ஏவுகணை தாக்குதல் நடத்தியதையடுத்து அமெரிக்காவுக்கும், தங்களுக்குமுள்ள ராணுவ தகவல் தொடர்பு துண்டிக்கப்பட்டு விட்டதாக ரஷ்யா அறிவித்துள்ளது. சிரியா தொடர்பாக 2015ல் இருந்து ரஷ்யாவுக்கும், அமெரிக்காவுக்குமிடையே Deconfliction channels என்ற ஒரு நடைமுறை பின்பற்றப்பட்டு வருகிறது. அதன்படி வடகிழக்கு சிரியா பகுதியில், அமெரிக்க மற்றும் ரஷ்ய விமான ஓட்டிகள் தங்கள் விமானங்களுக்கு இடையே கணிசமான இடைவெளி இருப் பதை உறுதி செய்து கொள்ள வேண்டும்.ஒருவருக்கொருவர் தாக்கக் கூடாது என்பதாகும். இதற்காக 'ஹாட்லைன்' வசதி2 நாடுகளுக்கிடையே உரு வானது. இந்த வசதியை இப்போது ரஷ்ய ஜனாதிபதி துண்டித்திருக்கிறார். இதனால் ரஷ்ய, அமெரிக்க விமானங்கள் சிரிய வான்வெளியில் மோதலில் ஏற்படும் வாய்ப்புள்ளது. மேலும், அமெரிக்காவை நேரடியாக எதிர்க்கும் முடிவுக்கு நான் தயார் என ரஷ்ய ஜனாதிபதி விளாடிமிர் புடின் தெரிவித்துள்ளது பரபரப்பை ஏற்படுத்தியுள்ளது.


சந்தோஷத்தில் அதிமுக தலைமை - அடுத்தடுத்து வருகையை எதிர்பார்க்கும் எடப்பாடி

அதிமுக சார்பில் மூன்று முறை எம்எல்ஏவாகவும், ஒரு முறை அமைச்சர் பதவியிலும் இருந்துள்ளார் கிணத்துக்கடவு தாமோதரன். இவர், ஜெயலலிதா மறைவுக்கு பின்னர் அதிமுக இரு அணிகளாக செயல்பட்டபோது ஓ.பன்னீர்செல்வம் அணியில் இருந்தார். பின்னர் இரு அணிகளும் சேர்ந்ததைத் தொடர்ந்து கடந்த ஆண்டு செப்டம்பர் மாதம் அதிமுகவில் இருந்து விலகி அமமுகவில் இணைந்தார்.

இந்த நிலையில் கிணத்துக்கடவு தாமோதரன் இன்று காலை எடப்பாடி பழனிசாமியை சந்தித்து அதிமுகவில் மீண்டும் இணைந்தார். கோவை மாவட்ட நிர்வாகிகளில் முக்கிய நபராக திகழ்பவர் தாமோதரன். தேர்தல் நெருங்கும் நேரத்தில் அதிமுகவில் அவர் இணைந்ததால் மிகுந்த சந்தோஷத்தில் இருக்கிறார் எடப்பாடி பழனிசாமி.

மேலும் அவர் மூலம் அமமுகவில் இருந்து பலரை இழுக்க ஆலோசனை வழங்கியுள்ளார். ''இத்தனை நாட்களாக சின்னமும், கட்சியும் தங்களுக்குத்தான் வரும் என்று பேசிக்கொண்டிருந்த அமமுகவுக்கு நீதிமன்ற தீர்ப்பு பெரும் அதிர்ச்சியை கொடுத்துள்ளது. உச்சநீதிமன்றத்திற்கு மேல்முறையீடுக்கு போனா லும் தீர்ப்பு நமக்கு சாதகமாகவே வரும்.

ஆகையால் அங்கிருக்கும் முக்கிய நிர்வாகிகளை அழைத்து வருவதுதான் இப்போது உங்களுக்கு உள்ள முக்கி யப்பணி. இதனை செய்தாலே கட்சியில் உங்களுக்கு போதிய முக்கியத்துவம் கொடுக்கப்படும். அடுத்தடுத்து நிர்வாகிகள் வருகையை எதிர்ப்பார்க்கிறேன்'' என்று தாமோதரனிடம் கூறியுள்ளார். மீண்டும் கட்சியில் சேர்ந்த தாமோதரன், எடப்பாடி சொன்ன அசைன்மெண்ட்டை முடிக்க சுறுசுறுப்பாக இயங்கி வருகிறாராம்.


பத்து மிளகு இருந்தால் பகைவன் வீட்டிலும் சாப்பிடலாம்!

‘பத்து மிளகு கையில் இருந்தால் பகைவர் வீட்டிலும் உண்ணலாம்’என்பது பிரபலமான பழமொழி. அப்படி என்ன மிளகுக்கு சிறப்பு இருக்கிறது? ‘‘உணவில் நச்சுத்தன்மை இருந்தாலும் அதை முறியடிக்கும் வல்லமை கொண்டது மிளகு. இதனால்தான் ‘பத்து மிளகு கையில் இருந்தால் பகைவன் வீட்டிலும் உண்ணலாம்’ என நம் முன்னோர் தைரியம் கொடுத்தார்கள். ஆயுர்வேத மருத்துவத்தில் விஷ மாற்று மருந்துகளில்முக்கியமானதாக மிளகு இருக்கிறது. மருந்துகளின் நல்ல சக்தி அதிகமாகவும், கொடுக்கப்படும் மருந்துகளால் நோயாளியின் உடல் பக்கவிளைவால் பாதிக்கப்படாமல் இருக்கவும் மிளகை ஆயுர்வேத மருத்துவர்கள் சேர்க்கிறார்கள். இது மட்டுமல்ல... இன்னும் எத்தனையோ சிறப்புகள் அந்த சின்னஞ்சிறிய மிளகில் இருக்கிறது. மிளகை மிகச் சிறந்த இரைப்பை குடலியல் சிறப்பு மருத்துவர் என்று சொல்லலாம். அந்த அளவுக்கு இரைப்பை, குடல் தொடர்பான பல்வேறு கோளாறு களைப் போக்க வல்லது மிளகு. மிளகினால் உமிழ்நீர் அதிகம் பெருகுவதால் செரிமானம் மேம்படும், சுவை உணர்வு அதிகமாகும், பசி உணர்வு தூண்டப் படும். குடல், கல்லீரல் போன்ற உறுப்புகள் சுறுசுறுப்புடன் இயங்கும். சாம்பார் பொடி, ரசப்பொடி போன்ற துணை உணவுப் பொருட்களின் கூட்டில் மிளகை நம்மவர்கள் சேர்த்துக் கொள்ளும் ரகசியம் இதுதான். இவற்றுடன் சளியை அகற்றுவதற்கும் மிளகு பயன்படுகிறது. இதனால்தான் மிளகு சூப், பெப்பர் டீ என மிளகு கலந்து பலர் சாப்பிடுகிறார்கள்.’’ மிளகை எப்படியெல்லாம் உணவில் சேர்த்துக் கொள்ளலாம்? இட்லி, தோசைக்கு மிளகு பொடி செய்து தொட்டுக் கொள்ளலாம். மிளகைப் பொடித்து நெய்விட்டு பிசைந்து ஒரு கவளம் சாப்பிடலாம். இதேபோல் சாதத் தில் போட்டுப் பிசறி நல்லெண்ணெய் கலந்து சாப்பிட்டு வர ஜீரண கோளாறுகள் நீங்கும். மிளகை ரசமாக வைத்து சேர்த்துக் கொள்ளலாம். ஒரு கிராம் மிளகுப் பொடியை தேனில் கலந்து இருவேளை உண்ணலாம். சீரகமும் மிளகும், உப்பும் சேர்த்து பொடித்துச் சாதத்துடன் சாப்பிட்டு வந்தால் அஜீரணத் தொல்லை நீங்கும். வயிற்றில் ஜீரணமில்லாத போக்கு இருக்கும் போது மிளகை நல்லெண்ணெயில் பொரித்து வெல்லம் சேர்த்துச் சாப்பிடலாம். மிளகையும், வால்மிளகையும் நெய்யில் பொரித்து சாப்பிட இருமல் குறை யும், மிளகையும், துளசியையும் கடித்து மென்று சாப்பிடக் குளிருடன் வரும் காய்ச்சல் நிற்கும். உடலில் வரும் பல அலர்ஜி தடிப்புகளுக்கு ஆயுர் வேத மருத்துவர் ஆலோசனையின்படி மிளகை சாப்பிட்டு வரலாம். இதனால் பித்தம் சீரடைந்து தடிப்பு குறைந்துவிடும். மிளகை தூள் செய்து தேனில் நன்கு குழப்பி நடுவிரலில் துவைத்து தொண்டையினுள் தடவ உள்நாக்குத் தொங்குதல் குறையும். அதனால் ஏற்படும் இருமல் தொண்டை கரகரப்பு குறையும். பசுவின் பாலில் மிளகை ஊற வைத்து அரைத்து கலக்கி சாப்பிட்டுவர நீர்த்துவார வலி குறையும். பல் வலி குறைய இதன் தூளும் தைலமும் சிறந்தது. தொண்டை வறண்டோ, வெந்தோ, அடைபட்டோ, குரல் கம்மிவந்தபோதோ, நல்ல நெய்யில் பொரித்த வால் மிளகுடன் திராட்சை பனங்கற்கண்டு, குங்குமப்பூ, பச்சை கற்பூரம், வாதுமைப் பருப்பு இவைகளைச் சேர்த்து மாத்திரை செய்து அரைத்து பயன்படுத்துவது உண்டு.’’ வேறு எப்படி மிளகைப் பயன்படுத்தலாம்? மிளகு தூள், வெங்காயம், உப்பு இம்மூன்றையும் அரைத்துத் தலையில் புழு வெட்டுள்ள இடத்தில் பூசி வர, அங்கு முடி முளைக்கும். மிளகு 25 கிராம், சோம்பு 50 கிராம் இரண்டையும் தூள் செய்து வெல்லம்150 கிராம் சேர்த்து இடித்து வைத்துக் கொண்டு தினமும் இரு வேளை சாப்பிட்டு வர வயதானவர்களுக்கும், இளைத்தவர்களுக்கும் ஏற்படும் ஆசனவாய் வலி குணமாகும். மூக்குச்சதை அடைப்பு, கட்டிச்சளி, அடைப்பு, முன் மண்டை, உடல் வெக்கை, நீர்க்கோர்வை, தலைவலி இவைகளுக்கு ஊசி முனையில் மிளகைக் குத்தி அனலில் காட்டி அதன் புகையை மூக்கினுள் செலுத்தி சுவாசித்தால் அடைப்பு நீங்கும்.வலியும் குறையும். வெள்ளை மிளகை பால் விட்டரைத்துச் சுடவைத்து சிலர் தலையில் தேய்த்துக் கொள்வதுண்டு. எண்ணெய் தேய்த்துக் கொள்ள முடியாதவர் கடும் நோய்வாய்ப்பட்டு எழுந்தவர், எண்ணெய் ஒத்துக்கொள்ளாதவர் இவ்விதம் பால்மிளகு தேய்த்து குளிக்கலாம். இதனால் ரத்த ஓட்டமும் அதிகரிக்கும். இதேபோல பன்னீரில் அரைத்துத் தலையில் மெலிதாகப் பற்றுப் போட தலையின் வேதனை குறையும். வாய் நாற்றம், எகிறு வீக்கம் இவைகளில் வால்மிளகுத்தூள் சேர்த்த பற்பொடிநல்ல பலன் தரும். உடலில் வாத கபங்களினால் வரும் நோயை மாற்றுவதற்கு மிளகு பயன்படுகிறது. நல்ல மிளகு 6, தர்ப்பைப் புல் ஒரு பிடி, சீரகம் - 2 சிட்டிகை இவற்றை மைபோல் அரைத்து நெல்லிக்காய் அளவு பாலில் சாப்பிட எல்லா விஷமும் முறியும். மிளகை யார் பயன்படுத்தக் கூடாது? வயிற்றில் குடற்புண்(அல்சர்) உள்ளவர்கள், அதிக ரத்தக் கொதிப்பு கொண்டவர்கள், ரத்தம் உறையும் தன்மையைத் தடுக்கும் மாத்திரைகள் சாப்பிடு பவர்கள் மிளகைத் தவிர்ப்பது நல்லது.’’


ஸ்ரீலங்கா ஆட்சியை நம்புவதற்கு நாங்கள் தயாரில்லை

இராணுவத்திடம் சரணடைந்த உறவுகள் வெளிநாடுகளுக்கு தப்பிச் சென்றுள்ளதாக ஸ்ரீலங்கா அரசாங்கம் பரப்பியுள்ள வதந்தியை நம்புவதற்கு தயாரில்லை என்று கிளிநொச்சியில் போராட்டத்தில் ஈடுபட்டுவரும் உறவினர்கள் உறுதியாக தெரிவித்துள்ளனர். காலம் தாழ்த்தாது, ஸ்ரீலங்கா இராணுவத்தின் பிடியில் சிக்குண்டுள்ள தமது உறவுகளை மீட்டுத்தருமாறும் போராட்டத்தில் ஈடுபட்டுள்ளோர் கோரிக்கை விடுத்துள்ளனர். இந்த போராட்டம் இன்று 43 ஆவது நாளாகவும் இடம்பெற்றுவருகின்றது. இறுதி யுத்தம் நிறைவுபெற்ற பின்னர் ஸ்ரீலங்கா இராணுவத்திடம் சரணடைந்த போது, பேருந்தில் ஏற்றிச்செல்லப்பட்ட தனது மகனைத் தேடித் தாருங்கள் என்று தாயார் ஒருவர் கேட்டுக்கொண்டுள்ளார்.இராணுவ முகாமுக்கு அண்மை யில் வைத்து இராணுவத்தால் கடத்திச் செல்லப்பட்ட கணவனுக்கு இராணுவமே பொறுப்புக்கூற வேண்டும் என ஒரு பெண் ஒருவர் தெரிவித்தார். இதேவேளை கிழக்கு மாகாணத்தின் திருகோணமலை மாவட்டத்திலும் மேற்கொள்ளப்பட்டுவரும் போராட்டம் இன்று ஒரு மாதத்தை எட்டியுள்ளது. உடன டியாக நியாயம் கிடைக்கப்பெற வேண்டும், அரசியல் கைதிகளாக தடுத்துவைக்கப்பட்டுள்ளோர் உடன் விடுவிக்கப்பட வேண்டும், பயங்கரவாதத் தடைச் சட்டம் உடனடியாக நீக்கப்பட வேண்டும் என்பன போன்ற கோரிக்கைகளை முன்வைத்து கிழக்கு மாகாண ஆளுநரின் அலுவலக முன்றலில் குறித்த போராட்டம் முன்னெடுக்கப்பட்டுவருகின்றமை குறிப்பிடத்தக்கது.


தமிழர்களின் ஆதரவை எதிர்பார்க்கும் பசில்

கொழும்பு,

தமிழ்த் தேசியக் கூட்டமைப்பு ஒத்துழைப்பு வழங்காவிட்டாலும் தமிழர்கள் தமக்கான ஆதரவை வழங்குவார்களென ஸ்ரீலங்கா பொதுஜன பெரமுனவின் தேசிய அமைப்பாளர் பசில் ராஜபக்சே நம்பிக்கை தெரிவித்துள்ளார்.

இங்கு மேலும் தெரிவித்த அவர், கிளிநொச்சியில் ஏற்பட்ட மழை வெள்ளத்திற்கு நிவாரணங்கள் வழங்க பல்வேறு தரப்பினரும் முன்வந்துள்ளனர். நாமும் பொதுஜன பெரமுன சார்பில் உட்கட்டமைப்பு வசதிகளை மேற்கொள்ள முன்வந்துள்ளோம். மக்களுக்கு பயனுள்ள ஏதேனும் செயல்பாட்டை மேற்கொள்ள வேண்டும் என்றே நாம் இந்நடவடிக்கையை மேற்கொண்டுள்ளோம்.

நாம்தான் மீள்குடியேற்றத்தை அதிகமாக மேற்கொண்டுள்ளோம். 6 மாதங்களில்  வெடி குண்டுகளை அகற்றி மக்களை குடியேற்றி  மின்சாரம், சாலை, குளங்கள் உள்ளிட்ட வசதிகளை ஏற்படுத்தினோம்.எனினும் இன்னும் சில வாக்குறுதிகள் நிறைவேற்றப்படாத நிலையில் கூடிய விரைவில் அதனை நிறைவு செய்யத் திட்டம் கொண்டுள்ளோம். ஆகையால் தமிழ்த் தேசியக் கூட்டமைப்பு ஒத்துழைக்காவிட்டால் கூட, தமிழர்கள்  தங்களின் ஆதரவை வழங்குவார்கள் என உறுதியாக நம்புவதாக பசில் தெரிவித்தார்.


இந்து அறப்பணி வாரியம் காலத்தின் கட்டாயம்.

(நா.மணிராஜா ) சுங்கைப்பட்டாணி,

நாட்டில் இந்து அறப்பணி வாரியம் அமைப்பது ஆலயங்களை கைப்பற்றுவதற்காக அல்ல. ஆலயங்களை பாதுகாப்பதே இதன் நோக்கமாகும் என்று பினாங்கு மாநில இரண்டாவது துணை முதலமைச்சரான பேராசிரியர் டாக்டர் ப.இராமசாமி கூறினார்.  நாட்டிலேயே பினாங்கு மாநிலத்தில்தான் இந்து அறப்பணிவாரியம் செயல்பட்டு வருகிறது. ஆலயங்களில் நிகழும் பிரச்சினைகளுக்கு தீர்வு காணும் இயக்கமாக இந்து அறப்பணிவாரியம் செயல்பட்டு வருவதாக அவர் சொன்னார்.

Read More: Malaysia Nanban Tamil Daily on 13.5.2019


ஏர் ஆசியா விமானம் குலுங்கியது.

தைப்பேயிலிருந்து நேற்று முன் தினம் கோலாலம்பூர் பயணமான ஏர் ஆசியா எக்ஸ் விமானம் காற்றழுத்தத்தின் காரணமாக குலுங்கிய சம்பவத்தில் ஐந்து பயணிகள் காயமடைந்தனர். இச்சம்பவத்தை அறிக்கை வழி ஏர் ஆசியா உறுதிப்படுத்தியுள்ளது. எனினும், அந்த டி7 377 ரக விமானம் வியாழக்கிழமை காலை 4.30 மணிக்கு இரண்டாவது கோலாலம்பூர் அனைத்துலக விமான நிலையத்தில் பாதுகாப்புடன் தரையிறங்கியதாக அது தெரிவித்தது. அதில் 291 பயணிகளும் 11 பணியாளர்களும் பயணம் செய்தனர். காயமடைந்த பயணிகள் அனைவருக்கும் விமான நிலையத்தில் மருத்துவரிடம் சிகிச்சை பெற்றனர். விமானம் குலுங்கிய சம்பவம் 1.45 நிமிட காணொளி வடிவில் நேற்று சமூக வலைத்தளத்தில் பதிவேற்றம் செய்யப்பட்டது குறிப்பிடத்தக்கது.


பாஜக தமிழகத்திற்கு எதிரானது.. விமர்சனங்களால் மோடி அரசை காலி செய்த அதிமுக தம்பிதுரை!

டெல்லி:

பாஜக எப்போதும் தமிழகத்திற்கு எதிரான மனப்போக்கை கொண்டுசெயல்பட்டு வருகிறது என்று அதிமுக எம்.பி தம்பிதுரை குற்றச்சாட்டு வைத்து இருக்கிறார். லோக்சபாவில் இன்று அதிமுக எம்.பி தம்பிதுரை பேசியதுதான் தேசிய அரசியலில் மிக முக்கியமான செய்தி. பாஜகவை அவர் இந்த அள விற்கு விமர்சித்து பேசுவார் என்று அதிமுகவினர் கூட நினைக்கவில்லை.

லோக்சபாவில் பாஜகவை கடுமையாக விமர்சித்து அதிமுக எம்.பி தம்பிதுரை பேசியது பெரிய விவாதம் ஆகி இருக்கிறது. எம்.பி தம்பிதுரை தனது பேச்சில் , தானே தொடங்கி கஜா புயல் வரை எதற்கும் மத்திய அரசு முழு நிவாரணம் அளிக்கவில்லை. தமிழகத்திற்கு ரூ.12000 கோடியை பாஜக அரசு கொடுக்க வேண்டும். ஆனால் இதுவரை ஒரு ரூபாய் கூட மத்திய அரசு தமிழகத்திற்கு கொடுக்கவில்லை. தமிழகத்திற்கு எதிரான மனப்போக்கை மத்திய அரசு கடைபிடிக்கிறது.

மத்திய அரசு லோக்சபா தேர்தலுக்காக மட்டும் பட்ஜெட் அறிவிப்பை வெளியிட்டுள்ளது. மத்திய அரசின் இடைக்கால பட்ஜெட் முழுக்க முழுக்க நாடகம். இது தேர்தல் அறிக்கை போல இருக்கிறது. இதையே ஏன் சென்ற வருடம் பாஜக அறிவிக்கவில்லை. விவசாயிகளுக்கு 6000 ரூபாய் கொடுப்பது எப்படி சரியாக இருக்கும். குறைந்த பட்சம் 12,000 ரூபாயாவது கொடுக்க வேண்டும். விவசாயிகளை இப்படி ஏமாற்றுவதற்கு ஏன் பாஜக பட்ஜெட் தாக்கல் செய்ய வேண்டும். இடைக்கால பட்ஜெட் மத்திய, மாநில அரசுகளை பாதிக்கும் வகையில் உள்ளது.

பாஜக வந்த பின் நூறு நாள் வேலை திட்டம் மோசமான நிலைக்கு சென்றுவிட்டது. இதை குறித்து என் ஊர் மக்களே என்னிடம் குறை கூறுகிறார்கள். ஜிஎஸ்டி வரியால் அதிகம் பாதித்தது தமிழகம்தான். தூய்மை இந்தியா திட்டம் மிக மோசமான தோல்வியை தழுவி இருக்கிறது, என்று தம்பிதுரை கடுமையான விமர்சனங்களை பாஜக மீது வைத்தார்.


என் வங்கிக் கணக்கும் முன்பு முடக்கப்பட்டது. என் நண்பர்கள் வங்கிக் கணக்குகளும் முடக்கப்பட்டன. நான் குறை கூறினேனா?

புத்ராஜெயா,

முன்னாள் பிரதமர் டத்தோ ஸ்ரீ நஜீப் துன் ரசாக் மற்றும் அவரின் குடும்பத்தாரின் வங்கிக்கணக்குகளை முடக்கியிருப்பதானது பழி வாங்கும் செயல் அல்ல என்று துன் டாக்டர் மகாதீர் முகமட் கூறுகிறார். தமக்கும் இதற்கு முன்பு இதே போன்று நிகழ்ந்திருப்பதாகவும் ஆனால், தாம் இதுபற்றி குறை கூறவில்லை என்றும் பிரதமர் மகாதீர் சொன்னார்.

Read More: Malaysia Nanban Tamil Daily on 7.7.2018


மருத்துவமனையில் வசதிகுறைந்த நோயாளிகளுக்கு சமூக உதவி.

கோலாலம்பூர், மருத்துவமனைகளில் அனுமதிக்கப்பட்டிருக்கும் வசதி குறைந்த நோயாளிகளுக்கு மலேசிய வசதி குறைந்தோர் நோயாளிகளுக்கு உதவும் சங்கத்தின் ஆதரவில் பல்வேறு உதவிகள் வழங்கப்பட்டு வருகின்றன. அவ்வகையில் தலைநகர் அம்பாங் ஓராங் அஸ்லி மருத்துவ மனையில் அனுமதிக்கப்பட்டி ருக்கும் நோயாளிகளுக்கு அச்சங் கம் சக்கர நாற்காலி வழங்கியது. டாக்டர் லோகேஸ்வரி முயற்சி யில் மேற்கொள்ளப்பட்ட சமூக நல திட்டத்தின் வழி வசதி குறைந்த நோயாளிகள் அடையாளம் காணப்பட்டனர். இதன் வழி டத்தோஸ்ரீ டாக்டர் ஃபைசாலியா தலைமையில் 5 நோயாளிகளுக்கு சக்கர நாற் காலிகள் வழங்கப்பட்டன. இதற்கிடையே இச்சங்கம் தொடங்கப்பட்டது முதல் நோய்களால் பாதிக் கப்பட்டு வசதி குறைவால் எந்தவொரு சிகிச்சையும் செய்ய முடியாமல் தவிக்கும் மக்களுக்கு பல வகையில் உதவிகளை செய்து வருவதாகவும் டாக்டர் லோகேஸ்வரி தெரிவித்தார். விபத்துகளில் கை, கால்களை இழந்தவர்கள் செயற்கை கை, கால்கள், காது கேளாதவர்களுக்கு காது கேட்க உதவும் உப கரணங்கள், சாயும் தன்மை கொண்ட மெத்தை, சளி போன்றவற்றை உறிஞ்சும் குழாய், ஆஸ்துமா பிரச்சினை எதிர்நோக்கியிருப்பவர்களுக்கு ஆக்சிஜன் கான்சென்ட்ரெட்டர் உட்பட பல பொருட்களை சங்கம் வழங்கி வருகிறது என்பது குறிப்பிடத்தக்கது.


பெண்களுக்குத் தகுந்த ஊதியம் வேண்டும்! கோரிக்கை வைக்கும் ஃபேஸ்புக் சிஓஓ

பெண்கள் பணிபுரியும் இடங்களில் அவர்களுக்குத் தகுந்த ஊதியம் வழங்க வலிமையான கொள்கைகள் வேண்டும் என ஃபேஸ்புக் நிறுவனத்தின் முதன்மை செயல் அதிகாரி (சிஓஓ) ஷெரில் சாண்ட்பர்க் கூறியுள்ளார். இது குறித்து அவர் கூறுகையில், ''சிறு வயது பெண்கள் கூட தலைமைப் பொறுப்பை ஏற்கலாம். அவர்கள் யார், என்னவாகப் போகிறார்கள் என்பதைப் பொறுத்தும் தீர்மானிக்கப்பட வேண்டும்.பாலினத்தை வைத்து தலைமைப் பொறுப்புகளுக்கு வரவேண்டியவர்கள் தீர்மானிக்கப்படக் கூடாது. ஆண்கள் மற்றும் பெண்களுக்கு இடையில் இருக்கும் ஊதிய வித்தியாசம் சரி செய்யப்பட வேண்டும். ஆண்களைக் காட்டிலும் பெண்கள் அதிகமான அளவில் முன் னேறி செல்ல முடியாமல் அல்லது ஊதிய உயர்வுகோர முடியாத அளவு தங்களின் திறன்களை குறைத்து மதிப்பிடுகின்றனர். பெண்களுக்கு நல்ல முறையில் ஊதியம் வழங்க வேண்டும் என்றும் பொது மற்றும் கார்ப்பரேட் கொள்கைகள் அவ்வாறு அமைய வேண்டும். ஆண்களின் எண்ணிக்கைக்கு ஈடாக பெண்களும் விண்ணப்பிக்கின்றனர். ஆண்கள் வேலை செய்யும் அதே நேரம் பெண்களும் வேலை செய்கின்றனர். அதுவே இதற்கு பதிலாகவும் அமைந்துள்ளது'' என்று கூறியுள்ளார்.


இந்தியர் தொழில்துறை விவகாரத்தில் மனித வள அமைச்சு அலட்சியம்.

(எஸ்.எஸ்.பரதன்) கோலாலம்பூர்,

அந்நியத் தொழிலாளர்களைத் தருவிப்பதில் நாளுக்கொரு திட்டத்தை மனித வள அமைச்சு அறிவித்து வரும் போதிலும், இந்நாட்டு இந்தியர்கள் சம்பந்த ப்பட்ட தொழில்துறைகளில் அதன் அமைச்சர் எம்.குலசேகரன் தனிப்பட்ட, நேரடி கவனிப்பைச் செலுத்தத் தவறியிருப்பதால் பல தொழில்துறைகள் இன்று மூடப்படும் இக்கட்டான சூழலை எதிர்நோக்கியுள்ளன. குறிப்பாக, நாட்டிலுள்ள இந்திய மற்றும் இந்திய முஸ்லிம் உணவக உரிமையாளர்கள், தொழிலாளர் பற்றாக்குறை காரணமாக உணவகங்களைத் தொடர்ந்து நடத்துவதில் பெரும் போராட்டத்தைச் சந்தித்து வருகின்றனர்.

Read More: Malasyia Nanban Tamil Daily on 26.1.2018


ஈரான் பயணிகள்  விமானம் அலையில் மோதி 66 பேர் பலி.

தெஹ்ரான், பிப்.19-

ஈரான் பயணிகள் விமானம் ஒன்று மலைமீது மோதி விபத்துக்குள்ளானதில்  66 பேர் பலியானார்கள். இத்துயரச் சம்பவம் நேற்று காலையில் தெஹ்ரானிலிருந்து 620 கிலோ மீட்டர்  தொலைவில் உள்ள  செமிரோம் என்ற இடத்தில் உள்ள ஜாக்ரோஸ் மலைப்பகுதியில் நிகழ்ந்தது. ஈரானிய விமான நிறுவனமான அசெமான் ஏர்லைன்ஸிற்கு சொந்தமான  அந்த விமானம் வானில் பறந்து கொண்டிருக்கும் போதே  ராடாரிலிருந்து  மாயமானது.

இதனை அடுத்து, தெஹ்ரானில் இருந்து  620  கி.மீ தொலைவில் தென்மேற்குப் பகுதியில் உள்ள செமிரோம் மலைப்பகுதியில் விமானம் நொறுங்கி விபத்துக்குள்ளனதாக ஈரான் ஊடகங்கள் செய்தி வெளியிட்டுள்ளன.  விமானத்தில் இருந்த 66 பேரும் பலியானதாக ஈரான்  அசெமான் விமான நிறுவனம் அறிவித்துள்ளது.  அனைத்து அவசர காலப் படைகளும் தயாராக இருப்பதாக அவசர சேவைகளின் செய்தி தொடர்பாளர் ஒருவர் தெரிவித்தார்.

மோசமான காலநிலை காரணமாக சம்பவ இடத்துக்கு மீட்பு ஹெலிகாப்டர் செல்வதில் சிக்கல் ஏற்பட்டுள்ளது. இந்த விமானம் அசெமான் விமான நிறுவனத்தின் ஏ.டி.ஆர்.  72-500 விமானம் என நம்பப்படுகிறது.  விமானத்தில் 60 பயணிகளோடு, இரண்டு பாதுகாவலர்கள், இரண்டு விமான ஊழியர்கள், விமான ஓட்டுனர் மற்றும் ஒரு சக விமான ஓட்டுனர் என மொத்தம் 66 பேர் இருந்ததாக செய்திகள் தெரிவிக்கின்றன.

மோசமான வானிலை மீட்புப் பணிகளில் தொய்வு ஏற்படுவதற்கு காரணமாக அமைந்ததால் விபத்து நடந்த இடத்திற்கு அவசரகால குழுக்கள் ஹெலிகாப்டர்களில் செல்வதற்குப் பதிலாக சாலை வழியாக செல்ல வேண்டிய சூழ்நிலை ஏற்பட்டது என்று விமான நிறுவனத்தின் செய்தித்தொடர்பா ளரான குளிவந்த் கூறியுள்ளார்.  சமீபத்திய ஆண்டுகளில் ஈரானில் பல விமான விபத்துக்கள் நடைபெற்றுள்ளன. அந்நாட்டிலுள்ள பல விமானங்கள் நீண்ட காலத்திற்கு முன்னர் வாங்கப்பட்டவையாக உள்ளன.


தனி ஆளா அரசியலுக்கு வாங்க'- ரஜினிக்கு, திருமாவளவன் திடீர் அழைப்பு

பா.ஜ.க விரித்துள்ள சதிவலையில் ரஜினிகாந்த் சிக்கிவிடக் கூடாது என்று எச்சரித்துள்ள விடுதலைச் சிறுத்தைகள் கட்சித் தலைவர் திருமாவளவன், ரஜினிகாந்த் தனியாக அரசியலுக்கு வர வேண்டும் என்று அழைப்பு விடுத்துள்ளார். நெல்லை மாவட்டம், தென்காசியில் கட்சி நிகழ்ச்சியில் பங்கேற்க வருகை தந்த விடுதலைச் சிறுத்தைகள் கட்சியின் தலைவர் தொல்.திருமாவளவன், செய்தியாளர்களுக்குப் பேட்டி அளித்தார். அப்போது அவர் கூறு கையில், 'நண்பர் ரஜினிகாந்த் அரசியலுக்கு வருவது ஜனநாயக உரிமை. ஆனால், அதற்கு எதிர்ப்புத் தெரிவிப்பது ஜனநாயகத்துக்கு எதிரானது. ரஜினிக் காக கதவு திறந்தே இருப்பதாக பா.ஜ தெரிவித்து வலைவிரித்திருக்கிறது. அது பாசவலை அல்ல. சதிவலை. அதில் ரஜினிகாந்த் சிக்கிவிடக் கூடாது. அவர் தனியாக அரசியலுக்கு வர வேண்டும். அதுவே அவருக்கு நல்லது. தனித்தன்மையுடன் அவர் செயல்படுவதுதான் ஒடுக்கப்பட்ட மக்களுக்கும் ஜன நாயகத்துக்கும் நல்லது. வகுப்புவாத சாதீயக் கட்சிகளுடன் அவர் இணைந்து செயல்படக்கூடாது என்பதுதான் ரஜினிகாந்த்துக்கு நாங்கள் வைக்கும் கோரிக்கை. டாஸ்மாக் கடைகளை படிப்படியாக மூடுவோம் என தேர்தலுக்கு முன்பு அ.தி.மு.க அறிவித்தது. ஜெயலலிதா 500 கடைகளை மூடினார். 500 கடைகளை எடப்பாடியும் மூடிவிட்டு கடமை முடிந்ததாக இருந்தனர். ஆனால், உச்சநீதிமன்ற உத்தரவால் தற்போது கடைகள் மூடப்பட்டு இருக்கின்றன. அந்தக் கடை களையும் மாற்று இடத்தில் திறக்க இந்த அரசு ஆர்வம் காட்டுகிறது. ஆனால், பெண்கள் இதனை கடுமையாக எதிர்க்கின்றனர். அவர்களை காவல் துறையை வைத்து அடக்கி ஒடுக்க இந்த அரசு முயலுகிறது. மூடப்பட்ட கடைகளில் வேலை செய்து பணியிழந்த பணியாளர்களுக்கு மாற்றுப்பணி வழங்க வேண்டும். தமிழக அரசு முழுமையாக மத்திய அரசின் கட்டுப்பாட்டில் சென்று விட்டது. மத்தியில் ஆளும் பா.ஜ., இங்குள்ள அ.தி.மு.க-வை இரண்டு அணிகளாக உடைத்து தனது கைக்குள் வைத்து இருக்கிறது. அதனால் தமிழக அரசுக்கு மக்களைப் பற்றிய சிந்தனை துளியும் இல்லை.


சூரிய மண்டலத்துக்கு வெளியே  4,000 கோள்கள் கண்டுபிடிப்பு

நியூயார்க்,

பூமி ஓர் அங்கமாக இருக்கும் சூரிய மண்டலத்துக்கு வெளியே இதுவரை 4,000 கோள்கள் கண்டுபிடிக்கப்பட்டுள்ளன. பூமியில் மட்டுமல்லாது விண்ணிலும் நிலை நிறுத்தப்பட்டுள்ள தொலைநோக்கிகள் மூலம் இந்த கோள்கள் கண்டறியப்பட்டுள்ளன.

1992ஆம் ஆண்டு அலெக்ஸ்சாண்டர் வோல்ஸ்சான் மற்றும் டேல் ஃபிரெய்ல் ஆகியோர் ஒரு நியூட்ரான் நட்சத்திரத்தை சுற்றி வரும் கோள்களைக் கண்ட றிந்ததே நாம் இருக்கும் சூரிய மண்டலத்துக்கு வெளியே கோள்கள் கண்டறியப்பட்டது முதல் முறையாகும்.ஐரோப்பாவின் பிளானட்ஸ் என்சைக்ளோ பீடியா இதுவரை 4,000க்கும் மேலான கோள்களை, சூரிய மண்டலத்துக்கு வெளியே இருப்பதை உறுதிப்படுத்தி ஆவணப்படுத்தியுள்ளது. அமெரிக்காவின் நாசா 4,000 எனும் இலக்கை அடைய இன்னும் 74 கோள்களை ஆவணப்படுத்த வேண்டும்.


அலி திஞ்சுமீது விசாரணை நடக்கும், அதே வேளை விவகாரத்தை அரசியலாக்க வேண்டாம்:

இன்ஸ்பெக்டர்-ஜெனரல் அப் போலீஸ்(ஐஜிபி), காலிட் அபு பக்கார் போலீஸ் விசாரணைகளை “அரசியலாக்க வேண்டாம்” என எச்சரித்துள்ளார். குறிப்பாக, பெர்சே தலைவர் மரியா சின் அப்துல்லாவுக்கு மரண எச்சரிக்கை விடுத்த முன்னாள் படைவீரர் முகம்மட் அலி பஹாரோமுக்கு எதிராக போலீஸ் நடவடிக்கை எடுக்காதது ஏன் என்று கேள்வி எழுப்பிய கூலாய் எம்பி தியோ நை சிங்-கை நோக்கி அவர் அவ்வாறு எச்சரித்தார். “தியோ நை சிங் (போலீசாரின் வேலையை வைத்து) அரசியல் அறிக்கைகள் விட வேண்டாம் என நினைவுறுத்துகிறேன்”, என காலிட் இன்று புக்கிட் அமான் போலீஸ் தலைமையகத்தில் செய்தியாளர்களிடம் தெரிவித்தார். முன்னதாக அவர், அலி திஞ்சுமீது போலீஸ் விசாரணைகளைத் தொடங்கி விட்டதாகக் கூறினார். “அதே வேளை, பெர்சே 5 பேரணியை ஏற்பாடு செய்து நாடாளுமன்ற ஜனநாயகத்துக்குப் பாதகமான செயல்களில் ஈடுபடுவதற்காக மரியா சின்னையும் விசாரித்து வருகிறோம்”, என்றார்.


அமெரிக்காவில் இந்தியர் சுட்டுக்கொலை

அமெரிக்காவின் மோட்டல் ஒன்றில் இந்தியாவை சேர்ந்தவர் ஒருவர் சுட்டு கொல்லப்பட்டார். இந்தியாவை சேர்ந்த காண்டு படேல் என்பவர் ஓயிட்ஹவன் நகரில் உள்ள மோட்டலில் பணியாற்றி வந்துள்ளார். தனது மனைவி மற்றும் இரண்டு குழந்தைகளுடன் கடந்த 8 மாதமாக அங்கேயே தங்கி பணியாற்றி வந்தார். இந்நிலையில், கடந்த திங்கட்கிழமை மோட்டலில் இரு தரப்புக்கு இடையே திடீரென மோதல் ஏற்பட்டது. அதில் ஒரு குண்டு, மோட்டல் வெளியில் பணி முடித்து நின்று கொண்டிருந்த படேல் மார்பில் குண்டு பாய்ந்தது. இதில் படுகாயமடைந்த அவர் மருத்து வமனை அழைத்து செல்லும் வழியில் மரணமடைந்தார். இது தொடர்பாக போலீசார் விசாரணை நடத்தி வருகின்றனர். குற்றவாளி பற்றிய விபரத்தை மோட்டல் நிர்வாகிகளிடம் கேட்டுள்ளனர்.


கதாநாயகிகள் எதையெல்லாம் பார்த்து பயப்படுகிறார்கள்?

சினிமாவில் பேயாகவும் வில்லியாகவும் வாள் வீசி அதிரடி சண்டை போடும் மகாராணி வேடங்களிலும் நடிக்கும் கதாநாயகிகள் நிஜ வாழ்க்கையில் சில விஷயங்களை பார்த்து பயப்படுகிறார்கள். நடிகை காஜல் அகர்வால் தன்னை பயமுறுத்துவது எது என்று சோல்கிறார்: பெண்களை கிளி, அன்னத்துக்கு ஒப்பிட்டு பேசுவார்கள். ஆனால் எனக்கு பறவைகளை பார்த்தால் பயம். சிறுவயதில் தோழிகள் வீட்டுக்கு போகும்போது அவர்கள் வளர்க்கும் கிளி, புறாக்களை பார்த்து பயப்படுவேன். நடிகை சுருதிஹாசன் கூறியதாவது: நிறைய பேர் கரப்பான் பூச்சியை பார்த்து பயப்படுவார்கள். எனக்கு பல்லி, பாம்பு என்றால் பயம். வீட்டில் பல்லியை பார்த்து விட்டால் அதை விரட்டி வெளியே அனுப்பும் வரை ஓயமாட்டேன். பல்லி வெளியே போ விட்டது என்பதை உறுதிப்படுத்திய பிறகுதான் நிம்மதியாவேன். நடிகை ராதிகா ஆப்தே கூறியதாவது: எனக்கு ஒரு விசித்திரமான பயம் இருக்கிறது. நான் நீச்சல் கற்று இருக்கிறேன். ஆனாலும் கடலில் படகிலோ கப்பலிலோ பயணம் செயும்போது பயத்தில் உயிரை கையில் பிடித்துக்கொள்வேன். விமானம் உயரே ஏறும்போதும் கீழே இறங்கும்போதும் பயத்தில் கண்களை மூடிக்கொள்வேன். உயரத்தில் விமானம் பறந்து கொண்டு இருக்கும்போது கீழே விழுந்து விடுமோ என்ற நினைப்பில் அச்சப்படுவேன். நடிகை டாப்சி கூறியதாவது: சிறு வயதில் இருந்தே டெலிவிஷன்களில் திகில் படங்கள் பார்த்து எனக்கு பே நம்பிக்கை வந்து விட்டது. இதனால் இருட்டை பார்த்து பயப்படுவேன். இவ்வாறு அவர் கூறினார்.


மருத்துவமனை மீது குண்டு வீச்சு

சனா,

ஏமனில் மருத்துவமனை மீது கிளர்ச்சியாளர்கள் வீசிய குண்டு வீச்சில் மருத்துவ ஊழியருடன் 4 சிறுவர்கள் உள்பட 7 பேர் சம்பவ இடத்திலேயே  உயிர் இழந்தனர். ஏமனில் ஹவுதி கிளர்ச்சியாளர்களுக்கும் அதிபர் ஆதரவு படைகளுக்கும் இடையே உள்நாட்டுப் போர் நடந்து வருகிறது. இதில் அதிபருக்கு ஆதரவாக சவூதி அரேபியா தலைமையிலான கூட்டுப்படைகள் கிளர்ச்சியாளர்கள் மீது தாக்குதல் நடத்தி வருகின்றன. ஹவுதி கிளர்ச்சியாளர்களை குறிவைத்து நடத்தப்படும் தாக்குதலில் அப்பாவி மக்கள் கொன்று குவிக்கப்படுவது வாடிக்கையாக உள்ளது.

இந்த நிலையில் கிளர்ச்சியாளர்களின் கட்டுப்பாட்டில் உள்ள சாடா நகரில் போர் விமானங்கள் குண்டு மழை பொழிந்தன. அப்போது அங்குள்ள ஒரு மருத்துவமனை மீது குண்டு வீசப்பட்டது. இதில் அதன் கட்டடம் இடிந்து விழுந்து தரைமட்டமானது. மருத்துவமனை ஊழியர்கள் மற்றும் நோயாளிகள் பலர் இதில் சிக்கினர். மருத்துவ ஊழியர், 4 சிறுவர்கள் உள்பட 7 பேர் சம்பவ இடத்திலேயே உயிர் இழந்தனர். மேலும் 8 பேர் பலத்த காயம் அடைந்தனர்.


பாலமுருகன் தாக்கப்பட்டார்! சம்பந்தப்பட்டவர்களை கைது செய்யுங்கள்!

போலீஸ் தடுப்புக்காவலில் மரணமடைந்த எஸ். பாலமுருகனின் உடல் மீது நடத்தப்பட்ட இரண்டாவது பிரேதப் பரிசோதனை அவர் கடுமையாக தாக்கப்பட்டதை உறுதிப்படுத்துகிறது. அச்சோதனையில் கிடைத்த தகவலின் அடிப்படையில் அதில் சம்பந்தப்பட்டவர்களை உடனடியாக கைது செய்ய வேண்டும் என்று வழக்குரைஞர்கள் என். சுரேந்திரனும் லத்தீபா கோயாவும் வலியுறுத்தியுள்ளனர்.இரண்டாவது பிரேதப் பரிசோதனை பாலமுருகன் குடும்பத்தினரின் அச்சத்தை உறுதிப்படுத்தியுள்ளது. நெஞ்சு, தலை, கால்கள் பின்புறம் உட்பட அவரது உடலின் பல பாகங்களில் காயங்கள் காணப்பட்டன. கோலாலம்பூர் மருத்துவமனை மருத்துவர்களின் அறிக்கைப்படி, பாலமுருகனுக்கு இருதயப் பிரச்சினை இருந்தது. போலீஸ் தடுப்புக்காவலில் அவர் கடுமையாக தாக்கப்பட்டதாலும் முரட்டுத்தனமாக நடத்தப் பட்டதாலும் மாரடைப்பைத் தூண்டியுள்ளது. கோலாலம்பூர் மருத்துவமனையின் பிரேதப் பரிசோதனை அறிக்கை நேற்று போலீசார் உடனிருக்க பாலமுருக னின் குடும்பத்தாரிடமும் வழக்கறிஞர்களிடமும் வழங்கப்பட்டது. இந்த மரணத்திற்கான காரணம் குறித்து வேறு எந்த சந்தேகமும் இல்லாததால் இன்னொரு விசாரணை தேவையில்லை என்று கூறிய வழக்கறிஞர்கள், இந்தக் குற்றத்திற்குப் பொறுப்பானவர்களை தாமதமின்றி நீதியின் முன் நிறுத்த வேண்டும் என்று கேட்டுக்கொண்டனர்.


ஐ.டி விசாரணை வளையத்தில் விவேக்!

ஜெயா டி.வி சி.இ.ஓ விவேக்கை வருமான வரித்துறை அதிகாரிகள் விசாரணைக்கு அழைத்துச் சென்றனர்.

சென்னை: ஜெயா டிவி சிஇஓ விவேக் ஜெயராமனை வருமான வரித்துறை அதிகாரிகள் விசாரணைக்காக அழைத்து சென்றனர். சென்னை மகாலிங்கபுரத்தில் உள்ள இல்லத்தில் 5 நாட்களாக நடைபெற்று வந்த சோதனையை அடுத்து விவேக்கை வருமானவரித்துறை அலுவலகத்துக்கு விசாரணைக்காக அதிகாரிகள் அழைத்து சென்றனர்.
ரூ. 1000 கோடி மதிப்புடைய ஜாஸ் சினிமா:
சசிகலாவின் அண்ணன் மகன் விவேக் கட்டுப்பாட்டில்  ஜாஸ் சினிமா கம்பெனி இயங்கி வருகிறது. மேலும் ஜெயா டி.வி., நமது எம்.ஜி.ஆர்.நாளிதழ் விவேக் நிர்வாகத்தின் கீழ் செயல்பட்டு வருகிறது. 27-வயதான விவேக்குக்கு ஏராளமான சொத்து வந்தது எப்படி என்று அதிகாரிகள் விசாரணை மேற்கொண்டுள்ளனர்.
சோதனையின் மையப்புள்ளி விவேக்:
தமிழகம் முழுவதும் நடந்த வருமானவரி சோதனையில் விவேக் தான் மையப்புள்ளி. ஜெயலலிதாவின் முழு நம்பிக்கையைப் சசிகலா அண்ணன் மகன் விவேக் பெற்று இருந்தார். ஜெயலலிதா, சசிகலாவின் பினாமி சொத்து விவரம் பற்றி விவேக்கிடம் அதிகாரிகள் விசாரிக்க உள்ளனர்.
ஐ.டி. அலுவலகத்தில் விவேக்:
சென்னை வருமானவரி புலனாய்வு அலுவலகத்தில் விவேக்கிடம் அதிகாரிகள் விசாரணை மேற்கொண்டுள்ளனர். விவேக் வீட்டில் கைப்பற்றப்பட்ட சொத்து ஆவணங்கள் பற்றி அதிகாரிகள் விசாரணை செய்து வருகின்றனர். மேலும் ஜாஸ் சினிமாஸ் நிறுவனத்தை சத்யம் சினிமாஸிடமிருந்து வாங்கியது எப்படி? என்றும் 27 வயதான விவேக்குக்கு கோடிக்கணக்கில் சொத்து வந்தது எப்படி என்றும் அதிகாரிகள் சரமாரி கேள்வி எழுப்பியுள்ளனர்.


அமெரிக்கா போகும் முன்பும், போன பிறகும்கூட கூகுள் நிறுவனத்தின் சிஇஓ சுந்தர் பிச்சையைச் சந்திப்போம், அவர்கிட்ட பேசுவோம்னு கனவுலகூட நினைச்சுப் பார்க்கல. ஆனா நடந்த விஷயம் எல்லாமே கனவுமாதிரிதான் இருக்கிறது' என நெகிழ்ச்சியாகப் பேசும் லட்சுமி, மதுரையைச் சேர்ந்த பேரா சிரியை. தன் மகன் வேலை செய்யும் அமெரிக்காவிலுள்ள கூகுள் தலைமை அலுவலகத்துக்குச் சென்றிருந்தவர், அங்கு சுந்தர் பிச்சையை சந்தித்து புகைப்படமும் எடுத்திருக்கிறார். உற்சாகத்துடன் அவரை சந்தித்துப் பேசிய தருணத்தைப் பகிர்கிறார். "என்னோட பையன் சரவணன் கணேஷ், அமெரிக்காவில் கலிபோர்னியா மாகாணத்தில் இருக்கிற கூகுள் தலைமை அலுவலகத்துல சாஃப்ட்வேர் இன்ஜி னியரா வேலை செய்கிறான். தான் வேலை செய்ற ஆபீஸையும், அமெரிக்காவின் பல இடங்களையும் சுத்திக்காட்டுறேன்னு சொல்லி என்னை அமெரிக் காவுக்கு வரச்சொன்னான். அதன்படி கடந்த 20 நாளைக்கு முன்னாடி மதுரையில் இருந்து அமெரிக்கா போனேன். அங்க பல இடங்களைச் சுத்திப்பார்த்த நிலையில, சில தினங்களுக்கு முன்னாடி, தான் வேலை செய்யும் கூகுள் அலுவலகத்துக்குப் பையன் அழைச்சுக்கிட்டுப் போனான். அந்த நிறுவனத்துக்குள்ள போக நிறைய கெடுபிடிகள் இருந்துச்சு. எனக்குன்னு தனியா ஒரு பார்கோடுடன் விசிட்டர் பாஸ் ஒன்றை வாங்கிக்கொடுத்து, நிறுவனத்துக்குள்ள அழைச்சுக்கிட்டுப் போனான். நம்மோட படிப்பு மற்றும் மற்ற பெரும்பாலான வேலைகளையும் எளிதாக்கும் கூகுள் நிறுவனத்தைப் பத்தி நிறைய கற்பனைகளை மனசுக்குள்ள வெச்சிருந்தேன். அந்த நிறுவனத்தின் முகப்புப் பகுதியை பிரமிப்போடு பார்த்தபடியே உள்ளே நுழைஞ்ச பிறகும் பிரமிப்பு அதிகமானதே தவிர, குறையவேயில்லை. பெரிய கட்டடங்கள், உள் கட்டமைப்பு வசதிகளின் பிரமாண்டம், பல்லாயிரக்கணக்கான இளைஞர்கள்னு பார்த்த விஷயங்களோடு மேலும் பல விஷ யங்கள் ஆச்சர்யத்தை அதிகப்படுத்துச்சு. நம்ம இந்திய மற்றும் தமிழக இளைஞர்களை அதிகமாகப் பார்க்க முடிஞ்சுது. தவிர அங்க வேலை செய் றவங்களோட பிள்ளைகளுக்கான தங்குமிடம், வேலை செய்பவர்களுக்கான ஓய்வு அறை, சுற்றிலும் எல்லா இடங்களிலும் ஃப்ரிட்ஜில் பழங்கள், உணவுப் பொருட்கள், எந்த நேரமும் கிடைக்கும் இலவச உணவுகள், மசாஜ் செய்யும் இடங்கள், லாண்டரி ரூம், ஒரு பில்டிங்கில் இருந்து இன்னொரு பில்டிங் போக சைக்கிள் வசதி, விளையாடும் வசதி, நீச்சல் குளம்னு அங்க பார்த்த விஷயங்கள் எல்லாமே ஆச்சர்யமா இருந்துச்சு" என்பவர் சுந்தர் பிச்சையைச் சந்தித்து உரையாடிய தருணத்தை நெகிழ்ச்சியாகக் கூறுகிறார். " இதுதான் கூகுள் சர்ச் டீம், பிளே டீம், டேட்டா டீம்னு ஒவ்வொரு பகுதியையும், என்னோட பையன் சுத்திக்காட்டினான். தொடர்ந்து தன்னோட மேனேஜர் கிட்ட அழைச்சுட்டுப்போய் அறிமுகப்படுத்தினான். அவர் அமெரிக்கராக இருந்தாலும், தமிழ்ல 'வணக்கம்'னு சொல்லி என்னை அறிமுகப்படுத்திகிட்டு, அப்புறமா அவர்கிட்ட கொஞ்ச நேரம் இங்கிலீஸ்ல பேசினேன். நானும் பையனும் அடுத்தடுத்து கூகுள் ஆபீஸூக்கு உள்ளேயே ஒவ்வொரு பகுதியா பார்த்துக்கிட்டே போய்க்கிட்டிருந்தோம். அதுவரைக்கும் அங்கங்க கும்பலா நின்னு பேசிக்கிட்டும், ஒவ்வொருத்தரும் ஏதோ ஒரு வேலையைச் செய்து கிட்டும் இருந்த நிலையில, திடீர்னு ஆழ்ந்த அமைதி நிலை ஏற்பட்டுச்சு. என்னன்னு பார்த்தா, அங்க ஒரு பில்டிங்ல இருந்து இன்னொரு பில்டிங்குக்குப் போற பாதையில அந்த நிறுவனத்தோட சிஇஓ-வான சுந்தர் பிச்சை கேசுவலா நடந்துபோயிட்டு இருந்தாரு. சீட்ல உட்கார்ந்திருந்தவங்க, கும்பலா நின்னு பேசிட்டிருந்தவங்க எல்லோரும் அப்படியே அமைதியா எழுந்து நிற்க ஆரம்பிச்சிட்டாங்க. அவரைப் பார்த்த உற்சாகத்துல, 'டேய் அவர்ட்ட போய்ப் பேசலாமா?'னு பையன்கிட்ட கேட்டேன். 'சரி'னு பையன் சொல்ல, தைரியமா நாங்க ரெண்டு பேரும் அவர் பக்கத் துல போனோம். போன் பேசியபடி நடந்து வந்த நிலையில, போன் பேசி முடிச்சதும் எங்களைப் பார்த்து நின்னாரு. தன்னைப் பத்தியும், என்னைப் பத்தியும் பையன் அவர்கிட்ட அறிமுகப்படுத்தினான். சுந்தர் சார் உடனே எங்களைப் பார்த்து மெல்லிய புன்னகையை உதிர்த்தார். நான் உடனே, 'வணக்கம் சார். என்னோட பெயர் லட்சுமி. மதுரையில பேராசி ரியையா வேலை செய்துகிட்டிருக்கேன். இங்க வேலை செய்யும் பையனைப் பார்க்க வந்திருக்கேன்'னு சொன்னேன். உடனே புன்னகைத்தபடியே, 'நானும் மதுரையில்தான் பிறந்தேன். என்னோட அப்பா அம்மாவும் மதுரையைச் சேர்ந்தவங்கதான். நானும் மதுரைக்காரன்தான்'னு ரொம்பவே பெருமையா சொன்னாரு. 'நீங்க ஆசிரியர்னு சொன்னீங்க. என்ன பாடம்'னு கேட்டார். 'கணிதம்'னு சொன்னேன். 'ஓ...சிறப்பு'னு சொன்னார். அந்தத் தருணத்துல அவருக்கு ஒரு போன் கால் வந்துச்சு. போனை அட்டெண்டு செய்து, 'நான் ஒரு முக்கியமான வேலையா இருக்கேன். கொஞ்ச நேரம் கழிச்சுக் கூப்பிடுறேன்'னு ஆங் கிலத்தில் எதிர்ப்புறத்தில் பேசினவர்கிட்ட சொல்லி போன் காலைக் கட் பண்ணினாரு. தொடர்ந்து எங்கிட்ட சில விநாடிகள் பேசிய அவர்கிட்ட, 'உங்ககூட ஒரு போட்டோ எடுக்கலாமா'ன்னு ஆசையா கேட்டேன். 'நிச்சயமா. எடுத்துகிட்டாப் போச்சு'ன்னு சொன்னவரை நெருங்கி நின்னேன். புன்னகைத்தபடியே அவரும் நானும் போட்டோவுக்கு போஸ் கொடுக்க, என் பையன் போட்டோ எடுத்தான். 'உங்களை சந்திப்பேன்னு நான் நினைச்சுக்கூடப் பார்க்கல. ரொம்பவே மறக்க முடியாத தருணம் இது. ஆனந்தமா இருக்கு. நன்றி'ன்னு அவர்கிட்ட சொன் னேன். 'எனக்கும் சந்தோஷம். நன்றி. நேரமாச்சு. வரேன்'னு சொல்லிட்டு வேறு பில்டிங்கை நோக்கிச் செல்ல ஆரம்பிச்சாரு. சாதாரணமா நம்ம பயணத் துல சந்திக்கிற ஒரு மனிதரைப் போலவேதான், அவரையும் சந்தித்துப் பேசின தருணம் இருந்துச்சு. அவ்வளவு எளிமையா, இயல்பா, முழுக்க தமிழ்லயே பேசினார். சுந்தர் பிச்சையை சந்திச்சுப் பேசின பிறகு என் பையனோட வேலை செய்யும் நண்பர்கள் நிறைய பேர், 'என்ன ஆன்ட்டி, பல வருஷமா நாங்க இந்த ஆபீஸ்ல வேலை செய்துகிட்டு இருக்கோம். சுந்தர் சாரைப் பார்க்கிறதே அரிது. அதுவும் அவர்கிட்ட பேசும் வாய்ப்பும்கூட எங்களுக்கு இதுவரைக்கும் கிடைச்சதேயில்லை. நீங்க இப்போதான் ஆபீஸ்கே வந்திருக்கீங்க. எப்படி உங்களால மட்டும் அவர்கூட பேசி, போட்டோ எடுக்க முடிஞ்சுது'னு கேட் டாங்க. 'நான்கூட இதுவரைக்கும் சுந்தர் சாரைப் பார்த்ததேயில்லை'ன்னு என் பையன்கூடச் சொன்னான். அதனால அந்தத் தருணமே மறக்க முடியாத நிகழ்வா மாறிடுச்சு. கிட்டத்தட்ட அஞ்சு கிலோ மீட்டருக்கும் அதிகமான பரப்பளவில், ஏராளமான பெரிய பில்டிங்குகளோடு இருந்த கூகுள் நிறுவனத்தின் பல இடங்கள்ல நின்னு போட்டோ எடுத்துக்கிட்டேன்" என்று மகிழ்ச்சியுடன் கூறுகிறார் லட்சுமி.


லோரியின் கட்டுமரங்கள் விழுந்து ஓட்டுநர் உடல் நசுங்கி பலி!

லோரியிலுள்ள மரங்களை கீழே இறக்குவதற்காக கட்டப்பட்டிருந்த இரும்பு சங்கிலிகளை கழட்டும்போது மரம் கீழே விழுந்ததில் லோரி ஓட்டுநர் உடல் நசுங்கி மாண்டார்.இச்சம்பவம் அஜிலிலுள்ள மரப்பலகை தொழிற்சாலையில் நிகழ்ந்துள்ளது. பண்டார் வாரிசான் புத்ரியைச் சேர்ந்த அஸ்மான் அசிஸ் (வயது 56) இச்சம்பவத்தில் உயிரிழந்தார். இதன் தொடர்பில் காலை 9.40 மணியளவில் போலீசுக்கு தகவல் வழங்கப்பட்டதாக உலு திரங்கானு மாவட்ட போலீஸ் படைத் தலைவர் முகமட் அட்லி மாட் டாவுட் தெரிவித்தார். இந்த சம்பவம் தொடர்பில் மேல் விசாரணை தொடரப்பட்டு வருகிறது. பிரேதப் பரிசோதனைக்காக உயிரிழந்தவரின் சடலம் உலு திரங்கானு பொது மருத்துவமனைக்குக் கொண்டு செல்லப்பட்டுள்ளதாக முகமட் அட்லி தெரிவித்தார்.


மாண்புமிகு ஆவது முக்கியமல்ல. மக்கள் சேவையே முக்கியம்

கோலாலம்பூர்,

தேர்தலுக்கு இன்னும் இரண்டு வாரங்களே எஞ்சியிருக்கும் வேளையில் எதிர்க்கட்சிக் கூட்டணி அதிரடி மாற்றங்களுடன் அதன் வேட்பாளர் பட்டியலை அறிவித்துள்ளது. தேசிய முன்னணி வேட்பாளர்கள் நிறுத்தப்படும் தொகுதிகள் அனைத்திலும் வலுவான வேட்பாளர்களை இறக்குவதில் அக்கூட்டணி மும்முரம் காட்டியுள்ளது என்பதையே இது பிரதிபலிக்கின்றது. பக்காத்தான் ஹராப்பானின் ஓர் உறுப்புக் கட்சியான ஜ.செ.க. அதன் அரசியல் வரலாற்றில் முதல்முறையாக அதிகமான மலாய் வேட்பாளர்களுக்கு வாய்ப்பளித்திருப்பது இங்கு குறிப்பிடத்தக்கது.

Read More: Malaysia Nanban Tamil Daily on 25. 4.2018


லண்டன் தீ விபத்தில் பாதிக்கப்பட்டவர்களுக்கு தனது பாக்கெட் மணியை வழங்கிய 6 வயது சிறுவன்

லண்டன்: லண்டன் தீ விபத்தில் பாதிக்கப்பட்டவர்களுக்கு தனது பாக்கெட் மணியை தானம் வழங்கிய 6 வயது சிறுவனின் செயல் நெஞ்சை உருக வைத்துள்ளது. கடந்த 14ஆம் தேதி மேற்கு லண்டனில் உள்ள க்ரீன்பெல் அடுக்குமாடி குடியிருப்பில் பயங்கர தீ விபத்து ஏற்பட்டது. இதில் குழந்தைகள் முதல் பெரியவர்கள் வரை சுமார் 30க்கும் மேற்பட்டவர்கள் உயிரிழந்ததாக அந்நாட்டு அரசு அறிவித்திருந்தது. மேலும் தற்போது அந்த கட்டடத்தில் இறந்தவர்களைத் தேடும் பணி தீவிரப்படுத்தப்பட்டுள்ளது. இதனால் பலி எண்ணிக்கை மேலும் அதிகரிக்கும் என அஞ்சப்படுகிறது. இந்த தீ விபத்து லண்டனை மட்டுமல்லாமல் நாடு முழுவதும் சோகத்தை ஏற்படுத்தியுள்ளது. இந்நிலையில் தீ விபத்தில் பாதிக்கப்பட்டவர்களுக்கு தனது பாக்கெட் மணியை 6 வயது சிறுவன் ஒருவன் தானம் வழங்கியுள்ளான். லண்டனை சேர்ந் தவர் ஆர்தர். இவரின் மகன் தான் சிறுவன் ஆல்ஃபி லிண்ட்ஸே. தீ விபத்து தொடர்பான காட்சிகளை தொலைக்காட்சியில் கண்ட ஆல்ஃபி அவர்களுக்கு உதவ முடிவு எடுத்தார். அதன்படி தனது உண்டியலில் இருந்த 70 பவுண்டுகள் பணத்தினை தீ விபத்தில் பாதிக்கப்பட்டவர்களுக்கு வழங்கினார். தீவிபத்து ஏற்பட்ட கிரென்ஃபெல் டவர்கட்டடத்துக்கு தனது தந்தையுடன் நேரில் சென்ற ஆல்ஃபி கென்ஸிங்டன் ஆயரான கிரஹாம் டாம்லினிடம் தான்வைத்திருந்த பணத்தை வழங்கினார். சிறுவன் ஆல்ஃபியின் இந்த செயல் நெகிழ்ச்சிகரமாக இருந்ததாக ஆயர் கிரஹாம் தெரிவித்துள்ளார்.


அன்வாருக்கு பதவி இல்லையெனில் அரசியலில் இருந்து விலகுவேன்.

கோலாலம்பூர்,

டத்தோ ஸ்ரீ அன்வார் இப்ராஹிம்  அடுத்த பிரதமராவார் என உறுதியளித்தபடி துன் டாக்டர்  மகாதீர் முகமட்  பிரதமர்  பதவியை அன்வாரிடம் ஒப்படைக்கா விட்டால் தாம் அரசியலில் இருந்து விலகத் தயார் என ஜசெக  மூத்த தலைவர் லிம் கிட் சியாங் நேற்று  கூறியுள்ளார். அந்தப் பிரதமர் பதவி ஒப்படைப்பு நிகழ்வு புதிய பொதுத் தேர்தல் அறிவிப்பு ஏதுமின்றி சீராக  நடைபெறும் எனும் இச்சவாலை ஏற்க  அம்னோ  இடைக்காலத் தலைவர் டத்தோ ஸ்ரீ முகமட் ஹசானுக்கு இஸ்கண்டார் புத்ரி எம்.பியுமான  லிம் இரண்டு நாள் அவகாசமும் அளித்துள்ளார்.

Read More: Malaysia Nanban Tamil Daily on 11.5.2019


அதிமுகவில் இருந்து சசிகலா நீக்கம்

அதிமுகவில் இருந்து சசிகலா நீக்கப்பட்டுள்ளார் என்று பன்னீர்செல்வம் தலைமையிலான அணி அறிவித்துள்ளது. பன்னீர்செல்வம் அணியில் இருக்கும் அவைத் தலைவர் மதுசூதனன் செய்தியாளர்களிடம் இதனை அறிவித்தார். சசிகலாவுடன் மேலும், டி.டி.வி. தினகரன், டாக்டர் வெங்கடேஷ் ஆகியோர் கட்சியின் அடிப்படை உறுப்பினர் பதவியில் இருந்து நீக்கப்பட்டுள்ளாதாக தெரிவித்துள்ளார். கட்சியில் இருந்து நீக்கப்பட்டவர்களுடன் கட்சி நிர்வாகிகள் யாரும் எந்தவித தொடர்பும் வைத்துக்கொள்ளக் கூடாது என்றும் அறிவுறுத்தப்பட்டுள்ளது.


மதுரையில் மோடி.. வந்தார்.. பேசினார்.. போனார்

சென்னை:

வந்தார்.. போனார்... வேற ஒன்னுமே இல்லை.. இதுதான் பிரதமர் மோடியின் மதுரை வருகையின் முக்கிய சாராம்சம் என்றுதான் சொல்ல தோன்று கிறது. எய்ம்ஸ் மருத்துவமனைக்கு அடிக்கல்லை நாட்டி, சில விஷயங்களையும் மோடி பேசினார். தேவேந்திர குல வேளாளர்களின் கோரிக்கைகளை பரிசீலிக்கப்படும் என்று சொன்னதைகூட அவர்களின் வாக்குகளை பெறுவதற்கான ஒரு விஷயமாக எடுத்து கொண்டாலும் மற்ற பேச்சுக்கள் எல்லாம் எதுவும் மனசில் ஒட்டவில்லை. தமிழ்நாட்டில் மொத்தம் 47 லட்சம் கழிவறைகள் கட்டி தந்துள்ளது என்று மோடி சொல்லிதான் நமக்கே தெரியவருகிறது. இத்தனை கழிவறைகள் நமக்கே தெரியாமல் எங்கு உள்ளன, எப்போது கட்டி முடிக்கப்பட்டன தூய்மை இந்தியா சாதனையை சொல்வதற்காக இந்த புள்ளி விவரத்தை பிரதமர் சொன்னாரா என்று தெரியவில்லை.

அடுத்தது "பாஜக அரசு மீது ஊழல் புகார் இல்லை. நாட்டை கொள்ளையடித்தவர்கள் யாராக இருந்தாலும் விடமாட்டோம். எங்கிருந்தாலும் அவர்களை கொண்டுவந்து நீதியின் முன்னர் நிறுத்தியே தீருவோம்" என்றார். அம்பானி சகோதரர்கள், நீரவ் மோடி, விஜய் மல்லையாவைதான் மோடி சொல்கிறாரா என்றுகூட நம்மால் எடுத்து கொள்ள முடியாது.

மேலும் தமிழகத்தில் கூட்டணி வைக்க போவதாக சொல்லப்படும் கட்சிகளுக்கும் பிரதமரின் இந்த வார்த்தைகளுக்கும் துளியும் சம்பந்தப்படுத்தவும் முடி யாது. அதனால் "ஊழல் புரிந்தவர்களை விடவே மாட்டோம்" என்று சொன்னது யார் என்று தெளியவில்லை. எதுவானாலும், மே மாதத்திற்கு பிறகு ரபேல் விமான தயாரிப்பு ஊழல் சம்பந்தமான நடவடிக்கைகளில் பிரதமர் ஊழல் பேச்சின் அர்த்தம் தெளிவாக வெளிப்படும் என்று வேண்டுமானால் எதிர்பார்க்கலாம்.

அடுத்ததாக "10 சதவீத இட ஒதுக்கீட்டால் தற்போது நடைமுறையில் இருக்கும் தலித்துகள், பழங்குடியினர் உள்ளிட்டோருக்கான இட ஒதுக்கீட்டு முறை யில் எவ்வித பாதிப்பும் ஏற்படாது" என்று சொல்லி இருக்கிறார். மத்திய பிரதேச தேர்தலில் 5 லட்சத்துக்கும் மேல நோட்டு வாக்கு விழ காரணமே உயர்ஜாதியினர் என தெரிந்தும், அவர்களது நன்மதிப்பைப் பெறுவதற்காக 10 சதவீத இடஒதுக்கீட்டை நல்ல பெயரை சம்பாதித்து பாஜக முயன்றது என்பது நம்ம மதுரைக்காரங்களுக்கு தெரியாமலா இருக்கும்.

இன்னொரு விஷயம், இந்த எய்ம்ஸ் மருத்துவமனையால் சாமான்ய மக்களும் உயர்தர சிகிச்சை பெறலாம் என்று சொல்லி உள்ளார். இது தெரிந்தும்தான் நான்கரை வருடம் கழித்து அடிக்கல் நாட்ட வந்தாரா என்பது ஒரு புறம் இருந்தாலும், தமிழ்நாட்டில் 60 களிலேயே இலவச மருத்துவம் என்பது புழக்க த்தில் உள்ள ஒன்று. இந்த மருத்துவமனை கட்டி முடிக்கப்பட்டால் எத்தனை வடநாட்டுக்காரர்கள் அதாவது ஹிந்தி மொழி பேசும் டாக்டர்கள், ஊழியர்கள் அமர்த்தப்படுவார்கள் என்பது நம் மாநில மக்களுக்கு இப்போதே கவலையை தந்துவிட்டது.

மொத்தத்தில் எட்டு வழி சாலை, ஸ்டெர்லைட், கஜா நிவாரண பாதிப்பு என இப்படிப்பட்ட விஷயங்கள் எதுவுமே தமிழகத்தில் நடக்கவே நடக்காத மாதிரி, வேற விஷயங்களை மட்டும் பேசி உள்ளதால், மோடியின் இந்த மதுரை வருகை ஒன்னும் சொல்லிக் கொள்கிற மாதிரியும் இல்லை, நினைச்சு பெருமைபட மாதிரியும் எதுவும் நடக்கவில்லை.


என் மகனின் தூக்குத்தண்டனை நிறைவேற்றத்தை நிறுதுங்கள்.

கோலாலம்பூர், நாளை மறுநாள் வெள்ளிக்கிழமை தூக்கிலிடப்படுவதற்கு அட்டவணையிடப் பட்டுள்ள மலேசியப் பிரஜை எஸ். பிரபாக ரனின் தண்டனை நிறை வேற்றத்தை நிறுத்தும்படி அவரின் தாயார் ஈஸ்வரி சிங்கப்பூர் அரசாங்கத்தை கேட்டுக்கொண்டுள்ளார். இவ்வழக்கு விசாரணையை நெதர்லாந்தில் தி ஹெக்கில் உள்ள அனைத்துலக நீதிமன்றத்திற்கு கொண்டு செல்வதற்கு தாங்கள் நடவடிக்கை மேற்கொண்டுள்ள வேளையில் எதற்காக அவசரப்பட்டு என் மகனின் தண்டைனையை நிறைவேற்ற வேண்டும் என்று தாயார் ஈஸ்வரி கண்ணீர் மல்க கூறினார். 29 வயதுடைய பிரபாகரனுக்கு எதிராக போதைப்பொருள் கடத்தல் வழக்கு நியாயமாக நடைபெறவில்லை என்று நாங்கள் கருதுகிறோம். எனவேதான் இந்த வழக்கை அனைத்துலக நீதிமன்றத்திற்கு கொண்டு செல்வதற்கு அவரின் குடும்பத்தினர் முடிவு செய்துள்ளனர் என்று ஈஸ்வரி சார்பில் ஆஜரா கியுள்ள வழக்கறிஞர் என். சுரேந்திரேன் தெரிவித்தார். பிரபாகரனின் வழக்கை அனைத்துலக நீதிமன்றத்திற்கு கொண்டு செல்வதற்கு மலேசிய நீதிமன்றத்தில் செய்து கொண்ட மேல்முறையீட்டு வழக்கு மனு இன்னமும் நிலுவையில் இருக்கும் போது எதற்காக தண்டனையை நிறைவேற்றுவதில் சிங்கப்பூர் அவசரம் காட்ட வேண்டும் அவர் கேள்வி எழுப்பினார். இவ்வாறு அவசரம் காட்டுவது ஒருவரின் தனிப்பட்ட அடிப்படை உரிமையை மீறுவதற்கு ஒப்பாகும் என்றும் அவர் தெரிவித்தார். சிங்கப்பூரில் நடைபெற்ற பிரபாகரனுக்கு எதிராக வழக்கு விசாரணையை அனைத்துலக நீதிமன்றத்திற்கு கொண்டு செல்ல சிங்கப்பூரை கட்டாயப்படுத்துமாறு மலேசியாவில் தொடுக்கப்பட்ட வழக்கு விசாரணை மனுவை கடந்த மார்ச் மாதம் கோலாலம்பூர் நீதிமன்றம் தள்ளுபடி செய்தது. அவ்வாறு உத்தரவு பிறப்பிப்பதற்கு தங்களுக்கு அதிகாரம் இல்லை என்று அது காரணம் கூறியது. இந்நிலையில் அந்த தீர்ப்பை எதிர்த்து ஈஸ்வரி மேல்முறையீடு செய்துள்ளார்.


சீபீல்டு ஆலய கலவர விவகாரத்தில் போலீசார் தாமதமாகச் செயல்பட்டுள்ளனர்.   தேசிய போலீஸ் படையின் முன்னாள் தலைவர்

பெட்டாலிங் ஜெயா,

சீபீல்டு ஸ்ரீ மகா மாரியம்மன் ஆலயத்தில் கடந்த நவம்பர் 26,27 ஆகிய இரு நாட்களில் நிகழ்ந்த கலவரப் பிரச்சினையைக் கையாள்வதில் போலீசார் தாமதமாக செயல்பட்டுள்ளனர் என்று தேசிய போலீஸ் படையின் முன்னாள் தலைவர் டான் ஸ்ரீ மூசா ஹசான் கூறியுள்ளார்.

Read More: Malasyia Nanban Tamil Daily on 22.12.2018


செந்தூல் குப்பம்மாவுக்கு 99 ஆண்டுகளுக்குப் பிறகு குடியுரிமை

கோலாலம்பூர்,

தலைநகர் செந்தூலில் 1920-ஆம் ஆண் டில் பிறந்த பாட்டி குப்பம்மா வுக்கு 99 ஆண்டு களுக்கு பிறகு குடியுரிமை கிடைத்துள்ளது. பி.குப்பம்மா, எந்த பதிவு இலாகாவிடமிருந்தும் தமது குடியுரிமையை பெற்றுக்கொள்ளலாம் என்பதை தெரி விக்கும் கடிதத்தை நேற்று தேசிய பதிவு இலாகாவிடமிருந்து பெற்றார். இவரின் பெற்றோர் 1900 ஆண்டுகளில் மலேசியாவிற்கு குடிபெயர்ந்தனர்.

Read More: Malasyia Nanban Tamil Daily on 6.2.2019


லாபம் சம்பாதிக்க இது நேரமில்லை!

நாட்டை கோவிட் - 19 நச்சுயிரி நோய் உலுக்கி வரும் வேளையில், குறிப்பிட்ட சில நிறுவனங்கள் பயனீட்டாளர்களிடமிருந்து கொள்ளை லாபம் அடிப்பதை தடுத்து நிறுத்தும் முயற்சியில் அரசு தீவிரம் காட்ட வேண்டும் என மலேசிய நண்பன் இப்புதிய அரசாங்கத்தை வலியுறுத்திக் கேட்டுக் கொள்கிறது.

நாட்டு மக்கள் எதிர்நோக்கியுள்ள இந்த இக்கட்டான நேரத்தில்  பல்வேறு தரப்பினர் தங்களின் சக்திக்கு ஏற்றவாறு மக்களுக்கு பல்வேறு வகையில் உதவிகளைச் செய்து வருகின்றனர்.

ஆனால், லட்சக்கணக்கான வாடிக்கையாளர்கள் மூலமாக கோடிக்கணக்கான வெள்ளி வருமானம் பெறும் ஆஸ்ட்ரோ கட்டண தொலைக்காட்சி நிறுவனம் உட்பட  மெக்சிஸ், டிஜி, செல்கோம் போன்ற தொலைத்தொடர்பு நிறுவனங்கள் எந்த வகையில் மக்களின் சுமையைக் குறைப்பதற்கு தங்களின் பங்கினை ஆற்றி வருகிறது என்றால்,  ஒன்றுமே இல்லை என்ற பதில்தான் கிடைக்கும்.

பயனீட்டாளர்களிடமிருந்து பல கோடி வெள்ளியை லாபமாகப் பெறும் மேற்கண்ட நிறுவனங்கள் இதுபோன்ற நெருக்கடியான காலகட்டத்தில் பெரும் நிதிச்சுமையை எதிர்நோக்கி வரும் மலேசியர்களுக்கு தங்களால் முடிந்த அளவில்  கட்டணக் கழிவுகள் வழங்குவதே நியாயம்.

அரசாங்கம் பிறப்பித்துள்ள மக்கள் நடமாட்டக் கட்டுப்பாட்டு உத்தரவினால் மக்கள் வீட்டுக்குள்ளேயே முடங்கிக் கிடக்கும் இந்நேரத்தில் ஆஸ்ட்ரோ நிறுவனம் தனது வாடிக்கையாளர்களுக்கு தரமான நிகழ்ச்சிகளைப் படைக்க முடியாவிட்டாலும்கூட, தனது வாடிக்கையாளர்களுக்கு மாதாந்திர கட்டணத்தில் கழிவு வழங்கு வதற்காவது முன்வர வேண்டும்.

அதேபோல், நாட்டிலுள்ள மெக்சிஸ், டிஜி, செல்கோம் போன்ற தொலைத்தொடர்பு நிறுவனங்களும் தங்கள் வாடிக்கையாளர்களுக்கு சிறப்புக் கழிவுகளை வழங்க முன்வர வேண்டும்.

நாடு முழுவதும் மக்கள் நடமாட்டக் கட்டுப்பாடு விதிக்கப்பட்டுள்ள நிலையில், மக்களின் வாழ்வாதாரம் எல்லா நிலைகளிலும் பாதிக்கப்பட்டுள்ளது. தொலைத் தொடர்புக் கடைகள் அனைத்தும் மூடப்பட்டுள்ள நிலையில் தங்களின் கைப்பேசி கட்டணங்களைச் செலுத்த முடியாமல் மக்கள் தடுமாறி நிற்கும் அவலநிலையை இந்நிறுவனங்கள் கொஞ்சம் சிந்தித்து பார்க்க வேண்டும்.

இவ்விவகாரத்தில் அரசாங்கம் நேரடியாக தலையிட்டு ஆஸ்ட்ரோ கட்டண தொலைக்காட்சி உட்பட மேற்குறிப்பிட்ட தொலைத் தொடர்பு நிறுவனங்களுடன் பேச்சுவார்த்தை நடத்த வேண்டும்.

நாட்டு மக்கள் நிதி நெருக்கடியை எதிர்நோக்கியுள்ள இந்நேரத்தில் தாங்கள்  அதிக லாபம் சம்பாதிக்க இது நேரமில்லை என்பதை மேற்குறிப்பிட்ட நிறுவனங்கள் நன்கு புரிந்து கொள்ள வேண்டும்!


மேலும் புதிரானதாகவும் சவாலானதாகவும் அமையவிருக்கும் அல்தான்துயா கொலை விவகாரம்

முன்னாள் போலீஸ்வீரர் அஸிலா ஹட்ரியால் தாக்கல் செய்யப்பட்டுள்ள சீராய்வு மனுவில் இருந்து பல சாத்தியக் கூறுகளும் ஆபத்துகளும் எழக்கூடும் என வழக்கறிஞர்கள் கூறுகின்றனர்.

மங்கோலிய மாடல் அழகி அல்தான்துயா ஷாரிபுவின் கொலை தொடர்பில் தமக்கு விதிக்கப்பட்டிருக்கும் மரணதண்டனையை நிறுத்தி வைக்கும்படி

கோரி அஸிலா சீராய்வு மனுவை தாக்கல் செய்துள்ளார்.

அல்தான்துயாவை சுட்டுக் கொல்லும்படி உத்தரவிட்டது முன்னாள் பிரதமர் டத்தோஸ்ரீ நஜீப் துன் ரசாக்தான் எனக் கூறும் ஒரு சத்தியப்பிரமாண வாக்குமூலத்தை

அஸிலா இணைத்திருப்பதால், கூட்டரசு நீதிமன்றத்தின் முன்னிலையில் அவரின் விவகாரம் மேலும் புதிரானதாகவும் சவாலானதாகவும் அமையும் என்று வழக்கறிஞர்கள் தெரிவித்தனர்


கையாலாகாத அரசை எதிர்த்துப் போராடுவோம்' - திருச்சியில் டி.டி.வி.தினகரன் ஆவேசம்

கரும்பு விலை உள்ளிட்ட விவசாய பிரச்னைகளை கண்டுகொள்ளாமல் வாழாவெட்டியாக உள்ள, இந்த கையாலாகாத அரசை எதிர்த்துப் போராடுவோம்" என்று டி.டி.வி.தினகரன் ஆவேசமாகப் பேசினார்.
திருச்சியில் தேசிய தென்னிந்திய நதிகள் இணைப்பு விவசாயிகள் சங்க மாநிலத் தலைவர் அய்யாக் கண்ணு, தமிழக அனைத்து விவசாய சங்கங்களின் ஒருங்கிணைப்புக்குழு தலைவர் பி.ஆர்.பாண்டியன் ஆகியோர் தலைமையில், காவிரி மேலாண்மை வாரியம் அமைக்க வலியுறுத்தி  திருச்சி விமான நிலையத்தை முற்றுகைப் போராட்டம் நடைபெற்றது. இந்தப் போராட்டத்தில் விவசாயிகள் குவிந்தனர். இந்தப் போராட்டத்துக்கு அம்மா மக்கள் முன்னேற்றக் கழகத்தின் துணைப் பொதுச் செயலாளர் டி.டி.வி.தினகரன் கலந்துகொண்டு ஆதரவு தெரிவித்தார். அவரை வரவேற்க சுமார்  4000-க்கும் மேற்பட்ட தொண்டர்கள் திரண்டனர். கூட்டத்தை திருச்சி மாநகர காவல் ஆணையர் அமல்ராஜ் தலைமையில் பலத்த போலீஸ் போடப்பட்டிருந்தது.
இந்நிலையில், விமான நிலையத்துக்குள் போராட்டக்காரர்கள் உள்ளே நுழைய முயன்றதால் போலீஸாருக்கும் போராட்டக்காரர்களுக்கும் தள்ளு முள்ளு ஏற்பட்டது. பதற்றம் நிறைந்த சூழலில் மைக் பிடித்த டி.டி.வி.தினகரன், ``தமிழகத்தைப் பாதிக்கும் திட்டங்களை எதிர்த்துப் போராடுவோம். குறிப்பாக தேனியில் செயல்படுத்த உள்ள நியூட்ரினோ திட்டத்தை எதிர்த்தும் போராட உள்ளோம்.

அதேபோல் தூத்துக்குடியில் ஸ்டெர்லைட் பிரச்னைக்காக நாங்கள் போராட்டம் நடத்த உள்ளோம். அதற்கான அனுமதி மறுக்கப்பட்டுள்ளது. முறையே நீதிமன்ற அனுமதிப்படி வரும் 8-ம் தேதி ஸ்டெர்லைட் பிரச்னைக்காக போராட்டம் நடத்துவோம். தமிழகத்தில் மண்ணில் கிடைக்கும் எந்தப் பொருளை விவசாயிகள் விரும்பமாட்டார்கள். அந்த வகையில் மண்ணுக்குள் கிடைக்கும் ஹைட்ரோ கார்பன், மீத்தேன் உள்ளிட்ட திட்டங்களை எதிர்ப்போம். நிச்சயமாக அம்மா ஆட்சி நம் தலைமையில் அமையும். அப்போது இந்தத் திட்டங்களை முன்னாள் முதல்வர் ஜெயலலிதா எப்படி எதிர்த்தாரோ அதே போல் நாம் இத்தகைய மக்கள் விரோத திட்டங்களை எதிர்ப்போம்.
கரும்பு விலை உள்ளிட்ட விவசாய பிரச்னைகளை கண்டுகொள்ளாமல் வாழாவெட்டியாக உள்ள, இந்த கையாலாகாத அரசை எதிர்த்துப் போராடுவோம். விவசாயிகள் மட்டுமல்லாமல் தொழிலாளர்கள், அரசு ஊழியர்கள், பொதுமக்களைப் பாதிக்கும் அனைத்து பிரச்னைகளுக்கும் அம்மா மக்கள் முன்னேற்றக் கழகம் போராடும். திருச்சியில் விமான நிலைய விரிவாக்கத்துக்காகவும், பி.எச்.எல் பகுதியை அழிக்கும் வகையான செயல்பாடுகளை அந்தப் பகுதி மக்களை ஒன்று திரட்டிப் போராடுவோம். மக்கள் நலனுக்காகப் போராடும் இயக்கம் அம்மா மக்கள் முன்னேற்றக் கழகம். தமிழகம் தலைநிமிரட்டும், தமிழக மக்கள் வாழ்வு வளம் பெறட்டும் அதற்காக போராடுவோம்" எனப் பேசினார்.


நீர்க்குழாயில் மாட்டிக்கொண்ட குழந்தையின் கால்!

குளியல் அறையின் நீர் குழாயில் சிறுவனின் கால் சிக்கியதால் அவர் ஒரு மணிநேரமாக வலியால் துடித்துள்ளான். இச்சம்பவம் நேற்று முன்தினம் மாலை 4 மணியளவில் ஜாலான் துன் அப்துல் ரஹ்மான் யாக்கிலுள்ள இரட்டை மாடி வீட்டில் நிகழ்ந்துள்ளது. வீட்டின் மேல் மாடியிலுள்ள குளியல் அறையில் 3 வயது சிறுவன் விளையாடிக் கொண்டிருந்த வேளையில் இந்த அசம்பாவிதம் நிகழ்ந்துள்ளது. இச்சம்பவம் குறித்து மாலை 4.16 மணியளவில் தகவல் கிடைத்ததும் 7 தீயணைப்பு அதிகாரிகள் அங்கு விரைந்ததாக சரவா மாநில தீயணைப்புப் படையின் துணை இயக்குநர் தி யோங் லிங் ஹி தெரிவித்தார். அங்கு சென்று பார்க்கையில் அச்சிறுவனின் இடது கால் நீர் குழாயின் துவாரத்தில் சிக்கிக் கொண்டிருந்தது. கீழ் மாடியிலுள்ள நீர் குழாயை வெட்டி எடுத்த பின்னர் அச்சிறுவனின் கால் மேல் பகுதிக்கு தள்ளப்பட்டது.சிறுவனின் காலில் சொற்ப காயங்கள் ஏற்பட்டுள்ளன. மருத்துவ சிகிச்சைக்காக அச்சிறுவனின் பெற்றோர் அவனை மருத்துவமனைக்கு அழைத்துச் சென்றதாக லிங் ஹி தெரிவித்தார்.


முதலை வயிற்றில் மனிதனின் கை, கால்கள்: இந்தோனேஷியாவில் கண்டெடுப்பு

ஜகார்த்தா:

இந்தோனேஷியாவில் ராட்சத முதலை ஒன்றின் வயிற்றில் இருந்து மனிதனின் கை, கால்கள் கண்டெடுக்கப்ப ட்டுள்ளன. இந்தோனேஷி யாவில் உள்ள மருகன்ஹகளில் ஓடும் ஆற்றில் பல நாட்களாக 20 அடி நீளமுள்ள ராட்சத முதலை ஒன்று பொதுமக்களை அச்சுறுத்தி வந்தது. இதனால் பொதுமக்கள் அப்பகுதியிக்கு செல்லவே பயந்து வந்தனர். இந்நிலையில் பொதுமக்களை அச்சுறுத்தி வந்த முதலையை கொல்ல முடிவு செய்து நட வடிக்கை எடுக்கப்பட்டது.
ஆற்றில் மிதந்து வந்த முதலையை துப்பாக்கியால் சுட்டு கொன்றனர். பின்னர் அதை வெளியே எடுத்து வந்து வயிற்றை கிழித்து பார்த்ததில் மனித கை, கால்கள் இருந்தன. இரண்டு நாட்களுக்கு முன்பு ஆற்று கரையோரம் ஆன்டிஏராங்க் என்ற வாலிபர் கை, கால்கள் துண்டிக்கப்பட்ட நிலையில் பிணமாக கிடந்தார். அவரை முதலை கடித்து கொன்று கை, கால்களை விழுங்கி இருப்பது தெரிய வந்தது.


நானும் அஸ்மினும் 4 முறை ஓரின உறவில் ஈடுபட்டிருக்கிறோம்.

கோலாலம்பூர்,

முகமட் ஹாஸிக் அப்துல் அஸிஸ் என கூறிக் கொள்ளும் ஆடவர் நேற்று முகநூலில் மீண்டும் தோன்றி டத்தோஸ்ரீ முகமட் அஸ்மின் அலியுடன்   முன்பு நான்கு முறை ஓரின உறவில் ஈடுபட்டிருப்பதாகவும் பொருளாதார விவகாரத்துறை அமைச்சரான அஸ்மின் அனைத்தையும் காணொளி பதிவு செய்தி ருப்பதாகவும் கூறியுள்ளார். அந்த காணொளி பதிவுகள் ஆன்லைனில் கசிந்து வைரலாக பரவியதையடுத்து அமைச்சர் இப்போது தமக்கு வாய்ப்பூட்டு போட முயற்சி செய்வதாகவும்  அவர் முகநூல் பதிவில்  குற்றஞ்சாட்டியுள்ளார்.

Read More: Malaysia Nanban Tamil Daily on 14.6.201
9


நாட்டை உலுக்கிய சோசிலாவதி கொலை வழக்கு!

‘ஆசை, பேராசையாக மாறி, பேரலையாக பெருக்கெடுத்தால் ஆளை கொல்லக்கூட அது தயங்காது. அது ஒரு வகை பிசாசு. பண பேராசையால் ஏற்பட்ட வக்கிர புத்திதான் ஒரு வழக்கறிஞரான பத்ம நாபன் நல்லையன், தன் சகாக்களுடன் ஒரு கொலையாளி யாக மாறியுள்ளார்’ என்று அரசு தரப்பில் வாதத் தொகுப்பை முடிக்கும் போது, துணை பப்ளிக் பிராசிகி யூட்டர் சைபுல் இட்ரிஸ் ஜைனுடீன் ஷா ஆலாம் உயர்நீதி மன்றத்தில் தெரிவிக்கிறார். ஒப்பனை நிறு வனத்தின் முதலாளி கோடீஸ்வரி சோசி லாவதி (வயது 47) , அவரின் கார் டிரைவர் கமருடீன் சம்சூடின் (வயது 44), வங்கி அதிகாரி நுர்ஹிஷாம் முகமட் (வயது 38), வழக்கறிஞர் அகமட் காமில் கரிம் (வயது 32) ஆகியோர் மிக கொடூரமாக வெட்டி கொலை செய்யப்பட்டு அவர்களின் உடல் எரிக்கப்பட்ட பயங்கர கொலைச் சம்பவ வழக்கில்தான் இந்த உவமையை மேற்கோள்காட்டினார் துணை பப்ளிக் பிராசிகியூட்டர். கடந்த 2010 ஆம் ஆண்டு ஆகஸ்ட் 30 ஆம் தேதி இரவு 8.30 மணிக்கும் 9.40 மணிக்கும் இடைப்பட்ட நேரத்தில் பந்திங் தஞ்சோங் சிப்பாட், ஜாலான் தஞ் சோங் லாயாங், காடோங்கில் ஒரு பண்ணை வீட்டில் இந்த நால்வரையும் கொலை செய்ததற்காக பந்திங்கை சேர்ந்த வழக்கறிஞர் பத்மநாபன் நல்லை யன் (வயது 44), தில்லைழயகன் (வயது 22) மதன் (வயது 23), ஆர். காத்த வராயன்(வயது 30) ஆகியோருக்கு கடந்த 2013 மே 23 ஆம் தேதி ஷா ஆலாம் உயர்நீதிமன்றம் தூக்குத் தண்டனை விதித்தது. சுமார் 2 மாத காலம் காப்பிக்கடை முதல் பட்டித் தொட்டி வரை யில் மிகவும் பரபரப்பாக பேசப்பட்டு நாட் டையே உலுக்கிய இப்படியொரு கொலை வழக்கை மலேசிய போலீஸ் துறை இதுவரையில் சந்திக்காததாகும். கொலை செய்யப்பட்ட நால்வரின் உடல்களும் கிடைக்கவில்லை. அவை எரித்து சாம்பலாக்கப்பட்டு விட்டது. உடல்கள் இல்லாமல் குற்றஞ்சாட் டப்பட்ட நால்வருக்கும் தண்டனை பெற்று தருவது எளிதான காரியம் அல்ல. கடந்த 2015 ஆம் ஆண்டு செப்டம்பர் மாதம் பேரா, தாப்பாவில் வாகனம் பழுது பார்க்கும் பட்டறை வளாகத்தை கொண்ட ஒரு பலகை வீட்டில் நால்வர் கொலை செய்யப்பட்டது தொடர்பில் கைது செய்யப் பட்ட மெக்கானிக்கான ஓர் இந்தியர் மற்றும் அவரின் மகன் ஆகியோரை இன்று வரையில் நீதிமன்றத்தில் போலீசாரால் குற்றஞ்சாட்ட முடியவில்லை. கொலை செய்யப்பட்ட நால்வரின் உடல்கள் கிடைக்காததால் தந்தையையும் மகனையும் நீதியின் முன் நிறுத்துவது சிரமான ஒன்று கருதி அவர்கள், சிறப்பு சட்டத் தின் பேரில் சிம்பாங் ரெங்கம் சிறைச் சாலையில் அடைத்து வைக்கப்பட் டுள்ளனர். ஆனால், சோசிலாவதி மற்றும் இதர மூவர் கொலை செய்யப்பட்ட வழக்கில் நான்கு குற்றவாளிகளுக்கும் எப்படி தண்டனை பெற்றுத் தர முடிந்தது? குற்றவியல் சட்டம் 302 பிரி வின் கீழ் கொலை வழக்கு களில் மூன்று எதார்த்தமான அம்சங்களை ஏற்றுக்கொள் வதற்கு நீதித்துறை அனு மதிக்கிறது. கொலையுண்ட வர்களின் உடல்கள் மீட்கப் பட்ட பின்னர் அந்த கொலைக்கு காரணமாக இருக் கின்றவர்கள் கைது செய்யப் படுகின்றனர். இதில் கொலையை பார்த்தவர்களின் சாட்சியங்கள் முக்கியமாக கருத்தில் கொள்ளப்படுகிறது. மற்றொரு நடை முறையில் உடல்கள் கிடைக்காத நிலையில் சந்தர்ப்ப சாட்சியங்களை ஏற்றுக்கொள்வதற்கு நீதித்துறை அனுமதிக்கிறது. சோசிலாவதி கொலை வழக்கில் சந்தர்ப்ப சாட்சியங்களை அடிப்படையாக கொண்டே பத்மநாபன் உட்பட நால் வரும் குற்றவாளி என்று உறுதி செய்யப் பட்டு,தூக்குத் தண்டனை விதிக்கப் படுவதாக உயர்நீதிமன்றம் அறிவித் துள்ளது. பினாங்கில் மலேசிய அறிவியல் பல்கலைக்கழகம் அருகில் புக்கிட் ஜம்புலில் தனக்கு சொந்தமான 4 ஏக்கர் நிலத்தை வாங்குவதற்கு சரியான நபரை கோலாலம்பூரை சேர்ந்த சோசிலாவதி யும் காப் பார், செமந்தா முன்னாள் சட்டமன்ற உறுப்பினர் டத்தோ ரஹ்மான் பாலி லும் தேடிக்கொண்டு இருந்த போது, பந்திங் கில் பத்மா அண்ட் பாட்னர் வழக்கறிஞர் நிறுவனத்தின் மூலமாக அவர்களுக்கு வழக்கறி ஞர் பத்மநாபன் அறிமுகமாகியிருக்கிறார். பினாங்கில் அந்தக்காலத்தில் செட்டி யார்கள் கைவிட்டு சென்ற நிலங்களை அடையாளம் கண்டு, அவற்றை மீட்டெ டுக்கும் தரகர் வேலையை செய்து வந்த பத்மநாபன், சோசிலாவதியின் நிலத்திற் கும் ஒருவரை அடையாளம் கண்டுள்ளார். தன்னுடைய ஒப்பனை நிறுவனத்தை பங்கு சந்தையில் இடம் பெறச் செய்ய வேண்டும் என்ற வேட்கையில் இருந்த சோசிலாவதி 2004 இல் 20 லட்சம் வெள்ளிக்கு வாங்கிய அந்த நிலத்தை ஒரு கோடியே 20 லட்சம் வெள்ளிக்கு விற்பனை செய்ய முடிவெடுத்தார். இதற்கு முன்பணமாக அந்த நிலத்தை வாங்க முன்வந்தவர் 40 லட்சம் வெள்ளியை சோசிலாவதியிடம் ஒப்படைப்பதற்கு ஏதுவாக பத்மநாபனின் வழக்கறிஞர் நிறுவனத்திடம் ஒப்படைத்துள்ளார். ஆனால், அந்தப் பணத்தில் பெரும் பகுதியை பத்மநாபன் செலவு செய்து விட்டதாக நம்பப்படுகிறது. எனவே சோசிலாவதியிடம் பணத்தை திரும்ப ஒப்படைப்பதில் பத்மநாபன் இழுத்தடிக்கும் போக்கை பல மாதங்களாக கடைப்பிடித்து வந்துள்ளார். சோசிலாவதியின் நச்சரிப்பு தாங்க முடியாத நிலையில் கடைசியாக அவர் 9-9-2010 என தேதியிடப்பட்ட 40 லட்சம் வெள்ளிக்குரிய ஒரு காசோலையை கொலை நடப்பதற்கு 30-8-2010 முன்னதாகவே சோசிலாவதியிடம் ஒப்படைத்துள்ளார். ஆனால், அந்த தேதிக்குள் அவ்வளவு பெரியத் தொகையை திரட்ட முடியாமல் மிகுந்த அவதிக்குள்ளாகியிருந்த வேளையில்தான் சோசிலாவதி மற்றும் அவரை சார்ந்த இதர மூவரையும் தீர்த்துக்கட்டும் முடிவுக்கு பத்மநாபன் ஆளானார் என்று துணை பப்ளிக் பிராசிகியூட்டர் சைபுல் தனது வாதத்தில் முன்வைத்தார். * சோசிலாவதி உட்பட நால்வரும் சம்பவம் நிகழ்ந்த அன்று பத்மநாபனை பார்ப்பதற்காக பந்திங்கில் உள்ள அவரின் வழக்கறிஞர் அலுவலகத்திற்கு செல்வதாக தனது மகள் எர்னி டெக்ரியாவதியிடம் சோசிலாவதி கூறி விட்டுச் சென்றுள்ளார். * 10-9-2010 அன்று கொண்டாடப்படும் ஹரிராயாவிற்கு தனது நிறுவன ஊழியர்களுக்கு போனஸ் கொடுக்க வேண்டும் என்பதற்காக அந்த காசோலைக்கு பதிலாக முன்கூட்டியே ஒரு பெரும் தொகையை பெறுவதற்காக பந்மநாபன் அலுவலகத்திடம் செல்கிறேன் என்று சோசிலாவதி தனது மகளிடம் கூறியுள்ளார். * சோசிலாவதியிடம் 30 லட்சம் வெள்ளி தருவதாக கூறி, அவரை பந்திங்கிற்கு வரச் சொன்ன பத்மநாபனின் அன்றைய 30-8-2010 வங்கி கணக்கில் 13 லட்சத்து 80 ஆயிரம் வெள்ளி மட்டுமே இருந்ததாக வங்கி அதிகாரி வோனி தியோங் குவாட் கூறியுள்ளார். சோசிலாவதியிடம் 30 லட்சம் வெள்ளி செலுத்தும் அளவிற்கு பத்மநாபனிடம் பணம் இல்லை என்று அந்த அதிகாரி தெளிவுபடுத்தியுள்ளார். * வழக்கறிஞர் அலுவலகத்தின் வாடிக்கையாளர் வங்கி கணக்கில் போடப்பட்ட பணத்தை தனது சொந்த வங்கி கணக்குக்கு மாற்றுவதற்காக சோசிலாவதி அனுமதி வழங்கியதைப் போல ஒரு கடிதத்தை பத்மநாபன் தயாரித்து இருந்தது கண்டு பிடிக்கப்பட்டது. அந்த கடிதத்தை கணினி தடயவில் போலீஸ் அதிகாரி இன்ஸ்பெக்டர் சுசானா, பத்மநாபன் அலுவலகத்திலிருந்து மீட்டுள்ளார். * சோசிலாவதியின் பணம், தனது தனிப்பட்ட வங்கி கணக்கில் சேர்ப்பதற்கு முன்னதாக பத்மநாபனின் கணக்கில் 313 வெள்ளி 35 காசு மட்டுமே இருந்துள்ளது. * அந்தப் பண்ணை வீட்டில் ஒரு தகரத்திலிருந்து மீட்கப்பட்ட சில எலும்புத்துண்டுகள், மனிதர்களுடையது என்று கோலாலம்பூர் பெரிய மருத்துவமனை யின் தடயவியல் நிபுணர் டாக்டர் நுர்லிசா உறுதி செய்துள்ளார். அவ்விடத்தில் படிந்திருந்த ரத்தக்கறை, சம்பந்தப்பட்ட குடும்பத்தினரின் மரபணு சோதனையில் ஒத்து இருந்தது. * கொலை நடந்த அன்று பத்மநாபனின் பண்ணை வீட்டில் வேலை செய்து வந்த இந்தோனேசியப் பெண் சித்தி ஹமிடா என்பவர், 30-8-2010 ஆம் தேதி இரவு ஒரு பெண் இரண்டு முறை பயங்கரமாக அலறினார் என்றும் அந்த சத்தம் அடங்கிய சிறிது நேரத்தில் பண்ணை வீட்டுப்பகுதியில் பெரும் தீ மூட்டப்பட்டுள்ளது. * அன்றைய தினம் மாலையில் சோசிலாவதி மற்றும் இதர மூன்று பேர் அந்தப் பண்ணை வீட்டிற்கு வந்ததையும் தாம் பார்த்ததாக அந்தப் பணிப் பெண் சாட்சியம் அளித்துள்ளார். பத்மநாபனுக்கு உதவியான அந்தப் பண்ணை வீட்டில் மதன், காத்தவராயன், தில்லையழகன் இருந்ததையும் அவர் பார்த் துள்ளார். * ஏற்கனவே ஓர் இந்தியப் பிரஜையான கந்தன் முத்துராஜா மற்றும் ஒரு வர்த்தகர் ஷபிக் தேவேந்திரன் அப்துல்லா ஆகியோர் அந்த பண்ணை வீட்டிற்கு வந்தப் பின்னர் அன்றிரவு இதேபோன்று தீயிடப்பட்டதையும் தாம் பார்த்தாக அந்தப் பணிப் பெண் சாட்சியம் அளித்துள்ளார். * வங்கி அதிகாரி நுர்ஹிஷாமின் மனைவி, சம்பவம் நிகழ்ந்த அன்று இரவில் கைத்தொலைபேசியில் அழைத்த போது, தாம் சோசிலாவதியுடன் நில விவ காரம் தொடர்பில் பந்திங்கில் இருக்கிறேன் என்றும் தாம் மறுநாள்தான் வர முடியும் என்று பயந்தவாறு தொலைபேசியின் தனது கணவர் பேசினார் என்று சாட்சியம் அளித்துள்ளார். * தொலைத்தொடர்பு அதிகாரிகள் தங்களின் சாட்சியத்தில் சோசிலாவதியின் மகள் மற்றும் வங்கி அதிகாரியின் மனைவி ஆகியோர் கைத்தொலை பேசியில் தொடர்பு கொண்ட போது, அந்த அழைப்பு பந்திங்கில் காடோங் பகுதிக்கு சென்று இருப்பதை உறுதி செய்துள்ளனர். * இதற்கு மேலாக சோசிலாவதிக்கு சொந்தமான விலை உயர்ந்த கைக்கடிகாரம், கைப்பை போன்றவற்றை இதர குற்றவாளிகள் ஆற்றில் வீசியுள்ளனர். அவற்றை முக்குளிப்பவர்கள் உதவியுடன் மீட்கப்பட்டுள்ளன. * ஆனால், இவற்றையொல்லாம் மறுப்பதற்கு குற்றஞ்சாட்டப்பட்ட நால்வரும் எதிர்வாதத்திற்கான சாட்சியங்கள் அல்லது நிபுணர்களை கொண்டு மறுப் பதற்கு எந்த நடவடிக்கையும் எடுக்கவில்லை. அப்படியென்றால் இந்த கொலை நிகழும் போது நால்வரும் பத்மநாபனின் பண்ணை வீட்டில்தான் இருந்துள்ளனர் என்பதை உறுதி செய்கிறது. அவர்களின் உடல் கிடைக்கவில்லையென்றாலும் சந்தர்ப்ப சாட்சியங்கள் அடிப்படையாக கொண்டு பார்க்கும் போது நால்வருமே இந்த கொலையை செய்துள்ளனர் என்பதை ஆதாரப்பூர்வமாக நிரூபிப்பதில் பிராசிகியூஷன் தரப்பு வெற்றி பெற்றுள்ளது. கொலை செய்யப்பட்ட நால்வரின் உடல்கள் இல்லாமலேயே தேவையான அனைத்து சாட்சிப்பொருள்களையும் திரட்டிய அரச மலேசியப் போலீஸ் படை குறிப்பாக இந்த கொலை வழக்கின் புலன் விசாரணை அதிகாரி ஏ.எஸ்.பி. முகமட் இஷாக்கிற்கு நன்றியை தெரிவித்துக்கொள்ளப்படுகிறது. பிராசிகியூஷன் தரப்பில் 108 சாட்சியகளும் எதிர்தரப்பில் 30 சாட்சிகளும் நீதிமன்றத்தினால் ஏற்றுக்கொள்ளப்பட்ட 742 சாட்சியப் பொருள்களையும் கொண்டு நீதிபதி டத்தோ அக்தார் தாஹிர் முன்னிலையில் ஷா ஆலாம் உயர்நீதிமன்றத்தில் 113 நாட்கள் இந்த கொலை வழக்கு நடைபெற்றது .6 ஆயிரம் பக்கங்களை உள்ளடக்கிய குறிப்பை கொண்ட இந்த வழக்கில் தூக்குத்தண்டனை விதிக்கப்பட்ட பத்மநாபன் உட்பட நால்வர் செய்து கொண்ட மேல் முறையீடு அப்பீல் நீதிமன்றதில் நிராகரிக்கப்பட்டு உயர்நீதிமன்றத் தீர்ப்பு நிலைநிறுத்தப்பட்டுள்ளது. இதன் கடைசி மேல்முறையீடு இன்று வியாழக்கிழமை காலையில் புத்ராஜெயாவில் உள்ள கூட்டரசு நீதிமன்றத்தில் ஐவர் அடங்கிய நீதிபதிகள் முன் னிலையில் நடைபெற்றது. பத்திரிகைகளிலும் மின்னியல் ஊடகங்களிலும் பெரும் பரபரப்பபை ஏற்படுத்தி, மக்களின் கவனத்தை ஈர்த்த இவ்வழக்கில்ன் தீர்ப்பு மூவரை தூக்கில் இடுவதாக அமைந்தது.


மலேசிய தொழிநுட்பக் கழகத்தின் 58ஆவது பட்டமளிப்பு விழா!

ஜொகூர்பாரு மலேசிய தொழில்நுட்ப பல்கலைக் கழகத்தின் 58ஆவது பட்டமளிப்பு விழா சுல்தான் இஸ்கண்டார் மண்டபத்தில் நடைபெற்ற வேளையில் மொத் தம் 2031 மாணவர்கள் இரு நாட்களாக நடைபெற்ற பட்டமளிப்பு விழாவில் தாங்கள் மேற்கொண்ட கல்வித் துறைக்கான பட்டங்களை பெற்றுக் கொண்டனர். 1972 ஆம் ஆண்டு முதல் இப்பல்கலைக் கழகத்தில் பயின்ற ஒரு லட்சத்து 82 ஆயிரத்து 456 மாணவர்களை இதுவரை இப்பல்கலைக் கழகம் பட்டதாரிகளாக உருவாக்கியுள்ளது.


இலங்கை சென்று திரும்பிய தமிழிசை முக்கியத் தகவல்!

இலங்கை சென்று தமிழகம் திரும்பிய மாநில பா.ஜ.க தலைவர் தமிழிசை செளந்தரராஜன், முக்கியத் தகவலை வெளியிட்டுள்ளார். எல்லை தாண்டி மீன்பிடிப்பதாகக் கூறி, தமிழக மீனவர்களை இலங்கைக் கடற்படையினர் தொடர்ந்து கைதுசெய்துவருகின்றனர். பின்னர் மீனவர்கள் விடு விக்கப்படுவதும், படகுகளைச் சிறைபிடிப்பதும் தொடர்ந்துகொண்டுதான் இருக்கின்றன. இலங்கைக் கடற்படையினரால் நூற்றுக்கும் மேற்பட்ட படகுகள் சிறைபிடிக்கப்பட்டுள்ளன. தங்கள் வாழ்வாதாரத்தைக் காக்க, படகுகளை மீட்க மத்திய, மாநில அரசுகள் நடவடிக்கை எடுக்க வேண்டும் என்று மீனவர்கள் தொடர்ந்து வலியுறுத்திவருகின்றனர். சமீபத்தில்கூட பத்துக்கும் மேற்பட்ட தமிழக மீனவர்கள் கைதுசெய்யப்பட்டு, இலங்கைச் சிறையில் அடைக்கப் பட் டனர். இந்த நிலையில், தமிழக பா.ஜ.க தலைவர் தமிழிசை செளந்தரராஜன் இலங்கை சென்று வந்துள்ளார். இந்தப் பயணம்குறித்து அவர் இன்று வெளியிட்டுள்ள அறிக்கையில், இலங்கைப் பயணத்தின்போது, அந்நாட்டு வெளியுறவுத்துறை அமைச்சர் ரவி கருணாநாயகேவைச் சந்தித்து, தமிழக மீனவர் பிரச்னைகளை எடுத்துரைக்கும் வாய்ப்பு கிடைத்தது. இதைக் கனிவுடன் பரிசீலித்து, 'பிடிபட்ட படகுகளை விரைவில் விடுவிக்க நடவடிக்கை எடுப்பதாக அமைச்சர் உறுதி அளித்தார்' என்ற நல்ல செய்தியைத் தமிழக மீனவ சகோதரர்களுக்குத் தெரிவித்துக்கொள்கிறேன். இதன்மூலம், ஏற்கெனவே பிடிபட்ட சுமார் 120 படகுகள் விரைவில் விடுவிக்கப்படும் என்ற நம்பிக்கை எனக்கு ஏற்பட்டுள்ளது" என்று கூறியுள்ளார்.


ஸாஹிருக்கு சவூதி  அரேபியா குடியுரிமை

சர்ச்சைக்குரிய மதப்போதகர் டாக்டர் ஸாஹிருக்கு சவூதி அரேபியா குடியுரிமை வழங்கியுள்ளது. பயங்கரவாத நடவடிக்கைகளின் தொடர்பில் இந்தியா வில் இவர் தேடப்பட்டு வரும் நபர். இவரை கைது செய்ய இண்டர்போல் அனைத்துலக போலீஸ் உதவி நாடப்பட்டுள்ளது. கைது செய்யப்படும் நடவடிக்கையிலிருந்து தப்பிக்கும் வண்ணம் ஸாஹிர் கடந்தாண்டு இந்தியாவை விட்டு வெளியேறினார். இந்திய நாட்டு அமலாக்க அதிகாரிகள் ஸாஹிரின் கடப்பிதழை மீட்டுக் கொண்டனர். ஸாஹிருக்கு சவூதி அரேபியா கடப்பிதழ் வழங்கும் என்று மும்பை கடப்பிதழ் அலுவலகம் எதிர்பார்க்கவில்லை. ஐந்து வருடங்களுக்கு முன்பு மலேசியா வில் நிரந்தர குடியிருப்பு அந்தஸ்து வழங்கப்பட்டது. இந்த மதப்போதகர் அண்மையில் மலேசியாவிற்கு வருகை புரிந்தது குறித்து ம.இ.கா. இளைஞர் பகுதி ஆவேச மடைந்தது. இவருக்கு எதிராக ம.இ.கா. இளைஞர் பகுதி பல்வேறு போலீஸ் புகார்களை செய்தது.


டாக்டர் மகாதீருக்கு எதிராக சதியா? இதெல்லாம் பாஸின் திட்டமிட்ட பொய்

ஷா ஆலம்,

பிரதமர் துன் டாக்டர் மகாதீர் முகமட்டிற்கு எதிராக பக்காத்தான் ஹராப்பானில் பதவி கவிழ்ப்பு சதி நடக்கிறது என்ற பாஸின் கூற்றை பிகேஆர் தலைவர் டத்தோஸ்ரீ அன்வார் இப்ராஹிம் நிராகரித்துள்ளார். இம்மாதிரியான கூற்றுகள் பொய்யானவை என்றார் அவர். இப்போது நிலவி வரும் ஒன்பது கோடி வெள்ளி பிரச்சினையை மூடி மறைக்கும் ஒரு முயற்சியாக அந்த இஸ்லாமியக் கட்சி இம்மாதிரியான குற்றச்சாட்டுகளை கூறி வருகிறது என்று அவர் கூறினார். இங்குள்ள யூனிவர்சிட்டி சிலாங்கூரில் கல்வி மீதான ஓர் உரையை ஆற்றிய பின்னர் அன்வார் செய்தியாளர்களிடம் இதனை தெரிவித்தார்.

Read More: Malaysia Nanban Tamil Daily on 19.2.2019


ஸாஹிர் நாயக்கை வளைக்க இந்திய அரசு முயற்சிக்கிறது.

சர்ச்சைக்குரிய சமய பிரச்சாரர் ஸாஹிர் நாயக்கை கைது செய்து இந்தியாவிற்கு கொண்டு வருவ தற்கு ஏதுவாக பன்னாட்டு போலீஸ் பிரிவான இண்டர் போல்-சிறப்பு அறிக்கையை இந்திய அரசுக்கு அளிக்க இருப்பதாகத் தெரிகிறது. அப்படிப்பட்ட நபருக்கு பொது அமைதியும் சமய நல்லிணக்கமும் நிலவும் இந்த நாட்டில் அடைக்கலம் தருவது, மலேசியாவின் இறையாண்மைக்கும் பாது காப்பிற்கும் மிரட்டல் என்பதை தொடக்கத்தில் இருந்தே ஹிண்ட் ராப் கட்சி சார்பில் எழுப்பப்பட்ட குரல் முற்றிலும் உண்மை என்பது தற்பொழுது நிரூபணம் ஆகிறது என்று இதன் தொடர்பில் வெளி யிட்ட அறிக்கையில் அதன் தலைவர் பொன்.வேத மூர்த்தி தெரிவித்துள் ளார். ஸாஹிர் நாயக் இந்தி யாவில் இருந்து கொண்டு பன்னாட்டு தீவிரவாத நடவடிக்கைக்கு தூபம் போட்டது டன், நிதி முறைகேட்டிலும் ஈடுபட்டதாக அவர் தேடப்படும் நபராக ஏற்கெனவே அறிவிக்கப்பட் டதையும் இந்த உலகிற்கு முதலில் எடுத்துச் சொன்னதும் ஹிண் ட்ராஃப் இயக்கம்தான், அத்துடன், வங் காள தேச தலைநகரம் டாக்கா விற்கு அருகில் ஒரு தங்கும் விடுதியில் இடம் பெற்ற தீவிரவாத நடவடிக்கை தொடர்பில் கைது செய்யப்பட்டவர்கள், தாங்கள் இவ்வாறு செயல்பட்டதற்கு ஸாஹிர் நாயக்கின் பிரச்சாரம்தான் காரணம் என்று போலீஸ் விசாரணையின்போது அப்பட்ட மாகத் தெரி வித்தனர். இப்படிப்பட்ட நிலையில் மலேசியா வில் நிரந்தர வசிப் பிடத் தகுதியை அளிக்கும் சிவப்பு அடையாள அட்டை, ஸாஹிர் நாயக்கிற்கு அளிக்கப்பட் டதன் தொடர்பில் தொடக்கத்தில் இருந்தே குரலெழுப்பி வந்த ஹிண்ட்ராப் கட்சிக்கு பதில் சொல்லாமல் மௌனம் காத்து வந்த மலேசிய அரசு, மெல்ல இதை ஒத்துக் கொண்டதுடன் அல்லாமல், ஸாகிர் நாயக்கை இந் திய அரசு கைது செய்ய முயன் றால் அதற்கு மலேசிய அரசு குறுக்கே நிற்காது என்றும் அண்மையில் துணைப் பிரதமரும் உள்துறை அமைச்சருமான டத் தோஸ்ரீ ஜாஹிட் ஹமிடி செய்தி யாளர்களிடம் தெரிவித்திருந்தார். இதன்பிறகு மஇகா உள்ளிட்ட சில அரசியல் கட்சிகளுடன் ஒரு சில சமய - சமூக இயக்கங்களும் அண்மைக் காலமாக அறிக்கை வெளியிட்டு வருவதை மலேசிய இந்திய சமூகம் கவனித்து வருகிறது. எது எவ்வாறாயினும் இந் திய அரசு தற்பொழுது ஸாகிர் நாயக்கை இண்டர்போல் போலீசார் மூலம் வளைக்க முற்பட்டுள்ள நிலையில், மலேசிய அரசின் நிலை இடர்பாட்டிற்கு ஆளாகியு ள்ளது என்று ஹிண்ட்ராப் தலைவர் பொன் வேதமூர்த்தி ஓர் அறிக் கையில் தெரிவித்துள்ளார்.


தேசிய முன்னணி மீண்டும் ஆட்சியைப் பிடிக்கும்

கோலாலம்பூர்,

பதினான்காவது பொதுத் தேர்தலில் தேசிய  முன்னணி  மீண்டும் அதிகாரத்திற்கு வரும் என்று தேமு தலைவர் டத்தோ ஸ்ரீ நஜீப் துன் ரசாக் நம்பிக்கையுடன் உள்ளார். ஆனால்  மகத்தான  பெரும்பான்மை கிடைக்கும் என அவர் கணிக்கவில்லை. நல்ல முடிவு கிடைக்கும் என நாங்கள்  நியாயமாக  நம்புகிறோம் என்று பிரதமர் நஜீப் புளூம்பெர்க்குடனான நேர்காணலின் போது கூறியதாக தெரிவிக்கப்பட்டது. அரசாங்கத்தை மாற்றுவதற்கான  எந்தவோர் அசைவும் இயக்கமும் கிடையாது.  அப்படி  எதையும்  நான் பார்க்கவில்லை.  மகத்தான பெரும்பான்மையுடன் நாங்கள் வெற்றி பெறுவோம் என கூறவில்லை. மகத்தான  பெரும்பான்மை கிடைக்கும் என நான் கருதவில்லை.

Read More: Malaysia Nanban Tamil Daily on 27.4.2018


அம்னோ, பாஸ், மஇகா, மசீச கூட்டணி புதிய சக்தியாக உருவெடுக்கும்

(பார்த்திபன் நாகராஜன் / தி.க. காளிதாசன்)

கோலாலம்பூர்,

அம்னோ, பாஸ், மஇகா, மசீச ஆகிய கட்சிகளின் கூட்டணி மலேசிய அரசியலில் புதிய சக்தியாக உருவெடுக்கும் என்று பாஸ் கட்சியின் தேசியத் தலைவர் டத்தோஸ்ரீ அப்துல் ஹாடி அவாங் நேற்று கூறினார்.நாடு சுதந்திரமடைந்த பின் அம்னோ, மஇகா, மசீச ஆகிய கட்சிகள் ஒரே குடையின் கீழ் இருந்து தேர்தலை சந்தித்து வெற்றி பெற்றன. அப்போது இருந்த ஒரே எதிர்க்கட்சி பாஸ்தான்.

Read More: Malaysia Nanban Tamil Daily on 29.3.2019


அந்நியத் தொழிலாளார்களுக்கு எதிரக இப்போதைக்கு கைது வேட்டை வேண்டாம்.

கோலாலம்பூர்,-

சட்டவிரோதத் தொழிலாளர்களுக்கு எதிராக மேற்கொள்ளப்படும் கைது வேட்டை நடவடிக் கையை உடனடியாக நிறுத்துமாறு மலேசிய வழக்கறிஞர் மன்றம், அரசாங்கத்தை கேட்டுக்கொண் டுள்ளது. சட்டவிரோதத் தொழிலாளர்கள் சொந்தமாக சட்டப்பூர்வ ஆவணத்தை பெறுவதற்கான வழிகள் தற்போது இல்லை. அவர்கள் முதலாளிமார்களையே சார்ந்து இருக்க வேண்டி யிருப்பதால் கைது வேட்டை உடனடியாக நிறுத்தப்பட வேண்டும் என்று அந்த மன்றம் கேட்டுக்கொண்டுள்ளது.

Read More: Malaysia Nanban Tamil Daily on 7.7.2018


பொங்கிவரும் நச்சுநுரை... பெங்களூரு மக்களை அதிரவைக்கும் ஏரி!

பெங்களூருவில் உள்ள வர்தூர் ஏரியில் அதிகளவிலான கழிவு நீரில் ரசாயனம் கலந்ததால் திடீரென்று நச்சுத்தன்மை மிக்க நுரைகள் சாலை முழுவதும் பொங்கியது. பெங்களூரு அதிவேகமாக நகரமையமாகி வருகிறது. வீடுகள், அலுவலகங்கள், வணிக வளாகங்கள் மற்றும் தொழிற்சாலைகளின் எண்ணிக்கை அதி கரித்து வருகிறது. இதன் விளைவாக கழிவு நீர் வெளியேற்றமும் அதிகரித்து வருகிறது. ஒரு நாளைக்கு சுமார் ஆயிரம் மில்லியன் லிட்டர் கழிவுநீர் வெளி யேறுகிறது. இதில் பெரும்பாலான கழிவு நீர், சாக்கடைகள் மூலமாக பெங்களூருவின் மிகப் பெரிய ஏரிகளில் ஒன்றான வர்தூர் ஏரியில்தான் கலக்கிறது. இந்த ஏரியில் கழிவுநீரின் அளவு அதிகரிக்கும் போதெல்லாம் ஏரியில் ஆங்காங்கே நுரை மலைபோல குவிந்துவிடும். அந்த நுரைகள் அருகிலுள்ள சாலை களில் பறக்கும். வாகன ஓட்டிகள் இதனால் கடும் சிரமத்துக்கு ஆளாகி உள்ளனர். இன்று காலையும் கழிவுநீர் அதிகரித்ததால் வாகன ஓட்டிகளின் முகங் களில் நுரைகளை பறக்கவிட்டுள்ளது வர்தூர் ஏரி. இந்த நுரைகளில் உடலை பாதிக்கும் நச்சுக்கள் கலந்துள்ளதாக சுற்றுச்சூழல் ஆய்வாளர்கள் எச்சரித் துள்ளனர்.


பூமியில் விழப்போகும் சீன விண்கலம்!! -அமெரிக்கா அதிர்ச்சி

சீனாவால் அனுப்பப்பட்ட டியான்காங் 2 என்ற விண்வெளி ஆய்வு மையம் செயலிழந்துள்ளதால் எப்போது வெண்டுமானாலும் பூமியில் விழலாம் என அமெரிக்கா அதிர்ச்சி தகவல் தெரிவித்துள்ளது.

கடந்த 2016-ஆம் ஆண்டு சீனாவால் டியான்காங் 2 என்ற விண்வெளி ஆய்வு  மையம் அனுப்பப்பட்டது. தொடர்ந்து அந்த விண்வெளி ஆய்வு மையம் பூமியி லிருந்து 95 கிலோமீட்டர் தொலைவில் புவிவட்ட பாதையில் நிலைநிறுத்தப்பட்டு வந்தது. ஆனால் டியான்காங் 2 தற்போது முற்றிலும் கட்டுப்பாட்டை இழந்துள்ளதாக தெரிவிக்கப்பட்ட நிலையில் டியான்காங் 2 விரைவில் பூமியில் விழும் அபாயம் இருப்பதாக அமெரிக்கா தெரிவித்துள்ளது.

இதேபோல் இதற்கு முன்னதாக ஏற்கனவே சீனாவால் அனுப்பப்பட்டு புவிவட்ட பாதையில் கண்காணிக்கப்பட்டுவந்த டியான்காங் 1 என்ற விண்வெளி ஆய்வு மையம் தனது செயல்பாட்டை இழந்து கடந்த ஏப்ரல் மாதம் பூமியில் விழுந்தது குறிப்பிடத்தக்கது.


கொழும்பு புறநகரப் பகுதியில் பதற்றம் நால்வர் பலி!

சமித்புற பகுதியில் இடம்பெற்ற துப்பாக்கிப் பிரயோகத்தில் நால்வர் உயிரிழந்துள்ளதாக பொலிஸார் தெரிவித் துள்ளனர். பத்துக்கு மேற்பட்டவர்கள் மீது இனந்தெரியாத கும்பல் ஒன்று தாக்குதல் மேற் கொண்டுள்ளது. இந்த சம்பவத்தில் காயமடைந்த ஆறு பேர் தேசிய வைத்தியசாலையில் அனுமதிக்கப்பட்ட பின்னர் அவர்களில் நால்வர் உயிரிழந்ததாகவும் ,மற்றும் படுகாயமடைந்த இருவர் அவசர சிகிச்சைப் பிரிவில் அனுமதிக்கப்பட் டுள்ளதாகவும் பொலிஸார் தெரிவித்துள்ளனர். என்ன காரணத்திற்காக இந்த தாக்குதல் மேற்கொள்ளப்பட்டது என்பது தொடர்பில் தகவல் வெளியாகவில்லை. இதேவேளை, பொலிஸார் தீவிர விசாரணைகளை மேற்கொண்டு வருகின்றமை குறிப்பிடத்தக்கது. மட்டக்குளி பகுதியில் இடம்பெற்ற துப்பாக்கி சூட்டு சம்பவத்தில் பாதாள உலக குழு தலைவர் உயிரிழந்துள் ளதாக தெரிவிக்கப்படுகின்றது.இந்த துப்பாக்கி சூட்டு சம்பவத்தில் நான்கு பேர் உயிரிழந்துள்ளனர். மேலும் இருவர் அவசர சிகிச்சை பிரிவில் அனுமதிக்கப்பட்டுள்ள நிலையில் அவர்களின் நிலைமை கவலைக் கிடமாக உள்ளதென வைத்தியசாலை வட்டாரங்கள் தெரிவித்துள்ளது. இந்த துப்பாக்கி சூட்டு சம்பவத்தில் பாதாள உலக குழு தலைவரான “குடு சூட்டி” என்ற நபரே உயிரிழந்துள்ளார் என தெரியவந்துள்ளது.


கோபமுற்ற ஆசிரியர் மாணவன்மீது நாற்காலி வீச்சு!

தன் ஆசிரியர் வீசிய நாற்காலி தாக்கியதில் தலையில் காயமுற்றதாகக் கூறும் எட்டு வயது பள்ளி மாணவனுக்கு தலையில் எட்டு தையல்கள் போடப் பட்டதாக அச்சிறுவனின் வாவா என அறியப்படும் 34 வயது தாயார் கூறியுள்ளார். இங்குள்ள ஒரு பள்ளியின் வகுப்பறையில் கடந்த வெள்ளிக்கிழமை காலை 9 மணியளவில் அச்சம்பவம் நடந்துள்ளது. அதையடுத்து தலையில் ஆழ மான அகலமான காயம் ஏற்பட்டதைக் கண்டு அதிர்ச்சியுற்றேன். அத்தொடக்கப்பள்ளியின் இரண்டாம் வகுப்பு ஆசிரியர் வேறொரு மாணவரை திட்டிக் கொண்டு அவர் மீது நாற்காலியை வீசினார். எனினும் அது குறிதவறி தன் மகனின் தலையை காயப்படுத்தியதாக தன்னிடம் கூறப்பட்டது என அத்தாய் தெரிவித்துள்ளார். அதே பள்ளி ஆசிரியரான வாவாவின் கணவர் விவரம் அறிந்து அச்சிறுவனை சிகிச்சைக்காக குயின் எலிசெபத் மருத்துவமனை 1 க்கு கொண்டு சென்றுள் ளார். சம்பவம் தொடர்பில் போலீசில் புகார் செய்யப்பட்டுள்ளது. இதனிடையே பெற்றோரின் புகாரையடுத்து இவ்வழக்கு போலீஸ் புலனாய்வில் உள்ளது என மாநில கல்வி இயக்குநர் டத்தோ மைமுனா சுஹாய்புல்கூறியுள்ளார்.


ஜனநாயக கடமையை மனசாட்சியோடு நிறைவேற்றுங்கள். ம.இ.கா பேராளார்களுக்கு டான்ஸ்ரீ இராமசாமி வலியுறுத்தல்.

ஜொகூர்பாரு,

நாடும் இதர கட்சிகளும் மாற்றத்தை ஏற்றுக்கொண்டு புதிய திசையில் பயணித்துக் கொண்டிருக்கையில், இந்திய சமுதாயம் எதிர்பார்க் கின்ற மாற்றத்தை மஇகாவி லும் நிகழ்த்த வேண்டிய காலம் கனிந்திருப்பதாக, அக்கட்சியின் தேசியத் துணைத் தலைவர் பதவிக்குப் போட்டியிடுகின்ற டான்ஸ்ரீ எம். இராம சாமி சுட்டிக் காட்டினார்.தற்போதைய ஆட்சி மாற்றத்தின் தொடர்ச்சியாக, பல்வேறு அரசியல் சவால்களை மஇகா எதிர்நோக்கக்கூடும்.

Read More: Malasyia Nanban Tamil Daily on 20.10.2018


ஜூன் 3ம் தேதி தொண்டர்கள் அனைவரும் சென்னையில் திரள வேண்டும்

சென்னை, தமிழக சட்டசபையில் அடியெடுத்த வைத்து 60 ஆண்டுகளை நிறைவு செய்வதையொட்டி திமுக தலைவர் கருணாநிதிக்கு சென்னையில் வைர விழா கொண்டாடப்படுகிறது, அவரது அவரது 94வது பிறந்தநாளான ஜூன் 3ம்தேதி சென்னை ஒய்எம்சிஏ மைதானத்தில் சிறப்பான ஏற்பாடுகள் திட்டமிடப் பட்டுள்ளன. இந்த விழாவில் லாலுபிரசாத் யாதவ், ராகுல் காந்தி, நித்திஷ் குமார், டி.ராஜா, சீதாராம் யெச்சூரி உள்ளிட்டோர் இந்த விழாவில் பங்கேற்பார்கள் என்று அறிவிக்கப்பட்டுள்ளது. இந்நிலையில் திமுக தலைவர் கருணாநிதியின் வைர விழா தொடர்பாக தொண்டர்களுக்கு செயல் தலைவர் ஸ்டாலின் கடிதம் எழுதி உள்ளார். அதில் கூறியிருப்பதாவது: திமுக தலைவர் கருணாநிதியின் பிறந்தநாளையும், வைர விழாவையும் இந்திய அரசியலில் திருப்புமுனையை ஏற்படுத்தும் விழாவாக்க வேண்டும். திமுக வலிமையுடன் நிலைத்திருப்பதற்கு காரணம் திமுக தலைவர் கருணாநிதியின் உறுதிமிக்க நிலைப்பாடு. ஜூன் 3ம் தேதி தொண்டர்கள் அனை வரும் சென்னையில் திரள வேண்டும். கருணாநிதியின் பிறந்தநாள் விழா, வைரவிழா ஆகியவற்றை இந்திய அரசியலில் திருப்புமுனையை ஏற்படுத்தும் விழாவாக்கும் வகையில் அனைவரும் பங்கேற்க வேண்டும்.இவ்வாறு ஸ்டாலின் கேட்டுக் கொண்டுள்ளார்.


தமிழகத்தில் நடப்பது பாஜக ஆட்சியே: கனிமொழி விமர்சனம்

அதிமுக ஆட்சி கிட்டத்தட்ட பாஜக ஆட்சியாக நடந்து கொண்டிருக்கிறது என்று திமுக எம்.பி. கனிமொழி கூறியுள்ளார்.இது தொடர்பாக இன்று அவர் புதுக் கோட்டையில் செய்தியாளர்களிடம் கூறுகையில், ''எடப்பாடி பழனிசாமியை முதல்வராக அமர வைத்து பாஜக தன் ஆட்சியை தமிழகத்தில் நடத்திக் கொண்டிருக்கிறது. அதிமுகவில் இருக்கும் குழப்பத்தை பாஜக பயன்படுத்திக் கொள்கிறது. அதன்மூலம் தமிழகத்தில் பாஜக தன்னை நிலைநிறுத்திக் கொள்ள முயற்சிக்கிறது. அதிமுக ஆட்சி கிட்டத்தட்ட பாஜக ஆட்சியாக நடந்து கொண்டிருக்கிறது என்பதைத்தான் மீண்டும் சொல்கிறோம்.சிபிஎஸ்இ பாடத்திட்டத்தை தமிழகத்தில் திணிக்க மத்திய அரசு முயற்சித்து வருகிறது'' என்று கனிமொழி கூறினார்.


கம்போங் டிபிஐ,  கம்போங் கேடிஎம் குடிசை மக்களின் புலம்பல்கள்

ஈப்போ,

அம்மா! நாகம்மா எங்களை ஒண்ணும் செய்திடாதே நாங்கள் குடிசையில் பிள்ளைகளோடு வாழ்கிறோம், வந்த வழியே போயிடு எங்களை ஒண்ணும் செய்திடாதே நாகம்மா தாயே! என்று அன்றாடம் விஷப் பாம்புகளுடன் எங்கள் வாழ்க்கைப் போராட்டம். எந்த நேரத்தில் பாம்புகள் வீட்டிற்கு புகுந்திடும் என்று தெரியாது பாம்பை கண்ட பீதியில் பெண்களும் பிள்ளைகளும் அலறி அடித்து ஓடும் காட்சி இங்கு அன்றாடம் நடக்கிறது.

Read More: Malaysia Nanban Tamil Daily on 2.3.20
18


டெல்லியில் 11 பேர் மர்மமாக இறந்த பகுதியில் ஆவி நடமாட்டமா??!!

டெல்லியில் பூட்டியிருந்த வீட்டில் தூக்கில் தொங்கியபடி 7 பெண்கள் உட்பட11 பேர் சடலங்கள் மீட்கப்பட்ட சம்பவம் கொலையா அல்லது தற்கொலையா என போலீசார் விசாரித்து வரும் நிலையில் இந்த சம்பவம் மாந்தீரீகம் மற்றும் அமானுஷ்யம்  போன்ற காரணங்களால் உருவான சம்பவமா?  என புரி யாத புதிர்களாக இருந்துவரும் நிலையில் அந்த பகுதியில் இறந்தவர்களின் ஆவி நடமாடுவதாக வதந்திகள் பரவியுள்ளதால் அப்பகுதியில் குடியிருக்கும் மக்கள் அச்சத்தில் உள்ளனர்.

அண்மையில் டெல்லியில் புகாரியில் ஒரு உள்ள குடியிருப்பு பகுதியில் ஒரு வீட்டின் கதவு பலமணிநேரம் பூட்டியிருந்தது. அக்கம் பக்கத்தினர் பலமுறை கதவை தட்டியும் கதவு திறக்கப்படாததால் போலீசாருக்கு தகவல் தெரிவித்துள்ளனர். அந்த தவகவலை அடுத்து அந்த வீட்டின் கதவை உடைத்து உள்ளே சென்ற போலீசார் அங்கு 7 பெண்கள் மற்றும் 4 ஆண்கள் உட்பட 11 பேரின் சடலம் தூக்கில் தொங்கியபடி இருந்ததை கண்டு அதிர்ந்தனர்.

மேலும் இறந்த அனைவரும் ஒரே குடும்பத்தை சேர்ந்தவர்கள் என்று கண்டறிந்தனர். தூக்கில் தொங்கிய அந்த 11 பேரின் கண்களும் வாயும் துணியால் கட்டப்பட்டு மறைக்கப்பட்டிருந்தது எனவே போலீசாருக்கு இது  திட்டமிட்ட கொலையா என்ற சந்தேகத்தை ஏற்படுத்தியது. இதனால் இந்த சம்பவம் திட்ட மிட்ட கொலையா? அல்லது உண்மையிலேயே தற்கொலையா? என போலீசார் விசாரித்து வந்தனர்.

அப்படி இருந்த நிலையில் அந்த வீட்டில் நடந்தது அமானுஸ்ய மாந்த்ரீக கொலை என ஒரு பேச்சு அடிபட்டது. மேலும் அது உண்மையோ என சந்தே கிக்கும் வகையில் அந்த வீட்டின் வெளிப்புறம் அந்த அறையின் சுவற்றில் மொத்தம் 11 பைப் துளைகள் இருந்துள்ளது. அந்த துளையில் 4 துளைகள் நேரா கவும் 7 துளைகள் வளைந்தும் இருந்தது. அந்தவீட்டில் இறந்த ஆண்கள் எண்ணிக்கை 4 இறந்த பெண்கள் எண்ணிக்கை 7. அடைக்கப்பட்ட வீட்டில் இறந்த ஆவிகள் வெளியேறவே இந்த துளைகள் அமைக்கப்பட்டதாக பேச்சு அடிபட  இப்படி புரியாத சந்தேகங்களை ஏற்படுத்திய இந்த சம்பவம் அந்த பகுதி மக்களுக்கு பெரும் பயத்தை கிளப்பியது.

அந்த பகுதியில் வசித்துவரும் ரியல் எஸ்டேட் டீலர் பவன் குமார் என்பவர் கூறுகையில், இந்த பகுதியில் இந்தசம்பவம் நடந்ததிலிருந்து யாரும் குடி வரவோ இடம் வாங்கவோ பயப்படுகின்றனர். ;எல்லோர் வீட்டிலும் சிறப்பு பூஜைகள் செய்துவருகின்றனர்., இங்கே இறந்த 11 பேரின் ஆவிகள் நட மாடுவதாக பலர் நம்புகிறார்கள் எனவும் கூறினார். மேலும் இறந்தவர்களின் மூத்த சகோதரன் தினேஷ் கூறுகையில் நான் இந்த வழக்கு விசாரணை முடியும்வரை இந்த வீட்டில்தான் தங்கப்போகிறேன் எனவும் தெரிவித்துள்ளார்.